cyanic-selkie/wikianc huggingface dataset:
ပြကိုဟ်သၠပတ်အဓာန်မသုန် ကေုာံ ပြကိုဟ်အနာဂတာဝၚ်
(၂)ခဏ်ကျာ်တြဲပျးဒိုဟ်ဗောဓိသတ်စှ်
'''ဥတ္တမော မေတ္တေယျောရာမော ပဿေနဒဳ ကောသလော အဘိဘူဒဳဃသောနဳစ စဏ္ဍနိစ သုဘော တောဒေယျဗြဟ္မဏော နာဠာဂိရိ ပလလေယော ဗောဓိသတ္တာ အနုက္ကမေန သမ္ဗောဓိံ လဘန္တိ အနာဂတေ ။  ။ အရထ ။ ။ ဥတ္တမော တၠဳလဂှ်ဒမပြဲ မေတ္တေယျောစ၊ ကျာ်တြဲမၞုံယၟု အရဳယျမေတ္တေယျကီု ရာမောစ၊ သၟိၚ်ရာမကီု ပဿေနဒဳကောသလောစ၊ သၟိၚ်ပဿေနဒဳကောသလကီု (ဝါ) သၟိၚ်ပဿိုန်ကီု အဘိဘူစ၊ သၟိၚ်ဒေဝတဴအဘိဘူကီု ဒဳဃသောနိစ၊  သၟိၚ်ဒေဝတဴအသူရိၚ် မၞုံယၟုဒဳဃသောနိကီု စဏ္ဍနဳစ၊ ဗမၞးစဏ္ဍနဳကီု သုဘောစ၊ မၚ်ဗၠာဲသုဘကီု တောဒေယျဗြဟ္မဏောစ၊ဗမၞးတောဒေယျကီု ( တောဒေယျလေဝ်ပါဌ်နွံ ) နာဠာဂိရိစ၊ စိၚ်နာဠာဂိရိကီု ပလလေယောစ၊ စိၚ်ပလလေယကီု (ဝါ) စိၚ်ပလိလယ်ကီု ဣမေဒသ၊ ဍေံမၞုံဗၞတ်စှ်အိုတ် ဗောဓိသတ္တော၊ၚ်တြုံဗောဓိသတ်ဂမၠိုၚ် အနုက္ကမေန၊ ဗွဲလၟေၚ် အနာဂတေ၊ ပ္ဍဲကာလအနာဂတ်ကြက်ကတဵုဒှ်ဂတ သမ္ဗောဓိံ၊ န်ဓရ်သစ္စပန် လဘန္တိ၊ ပ္ဍံကလိဂွံဂြၚ်တီအိုတ်ရ ဣတိ၊ ရဴသာ်ဝွံ ဗျာကာသိ၊''' စိန်ပျးလဝ်ဒိုဟ်ရ။
(၁၆) စၞောန်ထ္ၜးအုပ်ကၠေံနိဂီု
သဝ်တ္ၚဲဟီုပ္ဍုန် ဒုက္ခတုန်ကၠာ   ၜါစှော်ပၟဝ်
(၁၅) စၞောန်ထ္ၜးပြာသာဒ်ပိသာ်
ပြာသာဒ်ပိဝွံဂှ် တုပ်သၟဟ်ဆေဝ်ရေဝ်ဒၟံၚ် ညံၚ်ကဵုပြာသာဒ်ဝေဒယန္တဝ်ကီုရ ပ္ဍဲပြာသာဒ်ပိဝွံဂှ် ဗောဓိသတ်တန်ဒၟံၚ်လၟိုန်ရ ဂၞကျာ်ဗောဓိသတ် စန္ဒမုက္ခဳဝွံ ကောန်တြုံဝဍ္ဎနကုမ္မာ ကမၠောန်(၈၀)လ္ၚီ ပ္ဍဲဍုၚ်ကေတုမတဳ ကာလဂှ် ဒှ်ဒၟံၚ်ညံၚ်ရဴကၟိန်ဍုၚ်သွဝ်တာဝတိံကီုရ အလုံဂတာဇမ္ဗုဒိပ်မွဲ တိသတးညံၚ်ရဴမုက်ဖံကီုရ စရိုၚ်ဇလဟၟဲသက်သက်ရ မၞိဟ်မကတဵုဒှ်ပ္ဍဲဍုၚ်ကေတုမတဳဂှ် ဒှ်သတ်တၠကုသဵုဖအိုတ်ရ သြောံကာလဂှ် သတ်တိုန်ဒှ်သ္ၚုဖအိုတ်ရ သတ်သ္ၚုတံဂှ် နွံဗၞတ်တၟာခပဳရောၚ် ဆဗၞတ်မွဲတရေက် စုတ်ပ္ဍဲထၟာဲဍုန်လဝ်လ္တူမၞိက်ပိတုဲ လျးမၞိက်ဂဵုတိုန် ဒှ်မတောံပုၚ်ရ လျးမၞိက်ပၠိုတ်တုဲ ဒှ်ပုၚ်မစိန်ရ ဂိုၚ်စုတ်ပ္ဍဲထးထဝ်တုဲ မပပြဘိုက်ရ ကိစ္စမဒးဂၠါဲအမာဲကဖျုန်ဂှ် ဟွံမွဲသက်သက်ရ
(၁၆) စၞောန်ထ္ၜးအုပ်ကၠေံနိဂီု
အနတ္တမှာ   သဂါဗတံ     မသုန်ကၠံဓရ်
(၁၂) စၞောန်ထ္ၜးပရောပရာအဓါန်မသုန်
(ဂ) ပရိယတ္တိအန္တရအဓါန်ဂှ်မွဲ
(၁၆) စၞောန်ထ္ၜးအုပ်ကၠေံနိဂီု
ယဝ်သ္ဂောံပၟဝ် ဍုၚ်သွဝ်စိုပ်သ္အး  နရက်ဗၠးတုန်
ဂဥုဲဒစာံ      ကေဝ်ဗျာံလဝ်တုဲ  ဟုဲပပိစွံ
(၁၂) စၞောန်ထ္ၜးပရောပရာအဓါန်မသုန်
(ၚ) ဓါတုအန္တရအဓါန်ဂှ်မွဲ ဣဝွံ အဓါန်မသုန်ရ။
(၂၃)ခဏ်ဂၞကျာ်စန္ဒမုက္ခဳ ကဵုဒါန်ပုၚ်ပၟန်ဍာ်တှ်
အိုတ်ကဵုပုရိသာတ် မၞိဟ်ဒေဝတဴ မတွဳဗွိုၚ်ဒၟံၚ်တဴဂှ် ချိုန်ခဏဂှ် ဂွံဇၞးကေတ်ပၞာန်ဒေဝတဴမာတုဲ ပ္ဍဲပဌမပယျာံဂှ် ကလိဂွံဂမြၚ်ညာဏ်ဒိပ် ပုဗ္ဗေနိဝါသညာဏ်ရ ပ္ဍဲဒုတိယပယျာံသ္ဂါဗ္တံဂှ် ကလိဂွံဒိဗ္ဗစက္ခုညာဏ်ပၠန်ရ ပ္ဍဲတတိယပယျာံဖလာၚ်ယးဂှ်တုန်လေဝ် ကလိဂွံအာသွက္ခညာဏ်ပၠန် ပ္ဍဲစတုတ္ထတလကွိုန် ပယျာံတ္ၚဲမတိုန်ဂှ် နကဵုအလဵုဇကုဟေၚ် ဂြၚ်တီကေတ်ဓရ်သစ္စပန်တုဲ ကလိဂွံသဗ္ဗညုတညာဏ်ရ ဂွံဇၞးကေတ်မာမသုန်ပြကာတုဲ ကရီုဥဒါန် မပ္တံအနေကဇာတိသံသာရံဂှ် ကြီုတဴရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(၄) လိင်္ဂအန္တရအဓါန် အယောၚ်အလာသဏ္ဌာန်ခမဳသၚ်တံ ကၠေံဗ္ဒန်အာဂှ်မွဲ
(၁) အဓိဂမအန္တရအဓါန် မဂ်ဖဵု ကၠေံဗ္ဒန်အာဂှ်မွဲ
(၂၄)ခဏ်ကလိဂွံသဗ္ဗညုတဥာဏ်တုဲ ပြာပ်အာဥဒျာန်ဣသိပတန
ပ္ဍဲကာလမတွံဓရ်ဓမ္မစက်ဂှ် ဂကောံပုရိသာတ်မၞိဟ်ဂမၠိုၚ် ဗၞတ်စှ်တြဴယောဇနာကီု ပုရိသာတ်ဒေဝတဴတုန်လေဝ် ပေၚ်က္ဍတ်တဴ အလုံစက္ကဝါ စဵုကဵုစိုပ်အာဗြီုအကနိဌာတေံဂှ် ကောံဓရီုပေၚ်ဂၠက်က္ဍတ်တဴရ အဃောမကောံဓရီုမံၚ်ဂှ်ဟေၚ် ပ္ဍဲကဵုလ္ဒေါဝ်ပုရိသာတ်ဂမၠိုၚ်တံဂှ် မၞုံသၠဖ္ဍာန်ဇၞော်မွဲသလဲ(၁၂)ယောဇနာ မၞိဟ်လေဝ်ဟွံဒးရပ် ဒေဝတဴလေဝ်ဟွံဒးရပ် ပၟတ်လေဝ်ဟွံတူဗြဲလေဝ်ဟွံဍုက် ကၠိုက်လ္ၚေၚ်ဟွံစပ်ဟွံဗာန် စဵုကဵုမလုပ်နိဗ္ဗာန် ဖ္ဍာန်ဒၟံၚ်လ္တူကၞိပ်ကျာ်တြဲအရဳယျ လၟိုန်ကာလဗ္တံတ္ၚဲတုဲ ဒၟံၚ်တဴရ သၠဖ္ဍာန်ဇၞော်မၞုံသလဲ(၁၂)ယောဇနာ သီုကဵုမတန်တဴဒၟံၚ် နကဵုခရေဲထဝ် သၠဇြဲထဝ် ကမၠံထဝ် ကၞာဲထဝ် မတၟုဲတဴနကဵုရတ်ထပှ်ပြကာ ညံၚ်ရဴမကွက်လဝ် ပ္ဍဲကၞာရတ်ဂှ်ကီု သ္ပတံနူတ္ၚဲတွံဓရ်ဂှ်တုဲ ဖ္ဍာန်မံၚ်ပ္ဍဲလ္တူကၞိပ်ကျာ်တြဲအရဳယျမေတ္တေယျ ဗ္တံတ္ၚဲလၟိုန်ကာလ ဟဂွံသ္ကုတ်ခြာတုဲ မၞုံတဴရ မၞိဟ်လေဝ်ဟွံဒးရပ် ဒေဝတဴလေဝ်ဟွံဒးရပ် ပၟတ်လေဝ်ဟွံဂွံတူ ဗြဲလေဝ်ဟွံဂွံဍေက် သၠဖ္ဍာန်ရတ်ဂှ် မသက္ကုကၠိုက်လ္ၚေၚ် မခၠၚ်မံၚ်တဴ စဵုကျာ်တြဲစဴနိဗ္ဗာန် ဍေံဖ္ဍာန်မံၚ်တုဲ မၞုံတဴရ။
(၆) စၞောန်ထ္ၜးမှာထေရ်အနန်သၟာန်ကျာ်တြဲအနန္တပန်သာ်
ဗုဒ္ဓညာဏံအနန္တံမ္ဂးဂှ် ညာဏ်ကျာ် မဟွံတီဗၞတ်တွဵုရ အကာသံအနန္တံမ္ဂးဂှ် အကာသ မဟွံတီဗၞတ်တွဵုရ စက္ကဝါလံအနန္တံမ္ဂးဂှ် စက္ကဝါ မဟွံတီဗၞတ်တွဵုရ သတ္တနိကာယောအနန္တောမ္ဂးဂှ် ဂကောံသတ္တံဂမၠိုၚ်ဂှ်လေဝ် ဟွံတီဗၞတ်တွဵုရ လၟိဟ်သတ္တံဂမၠိုၚ်ဂှ် ၜတ်ကၞာတ်ဟွံမာန်ရ အကာသတွဵုဟွံမာန်မ္ဂးဂှ် ပသၟးရော တိသုန္ဓရဳ မၞုံသတီုၜါလက်ယောဇနာကဵုပန်လဟုတ်ပြဲဂှ် ယြဴတြုံတၠဣဓိမွဲ ဖါဲကၠေံတိဝွံတုဲ တၟံဇၞော်မွဲတၟာသ္ၚိကၠတ်ဂှ် နူကဵုတဲ သကဵုထောံဒတုံဂတာတေံမ္ဂးဂှ် တၟံဇၞော်ဂှ် စှ်ေဒၟံၚ်ဗ္တံတ္ၚဲဟွံသကုတ်ရ မုရဴကာလမွဲ တၟံဂှ်မဒေါံပၠန်ဂှ် ဟၟဲရ လ္တူပိုဲဝွံကီု သၟဝ်ဂတာတိတေံကီု ဒှ်ဒၟံၚ်အကာသဖ္အိုတ်ရအနန် ဟိုတ်ဂှ်ရ အကာသံအနန္တံ အကာသတွဵုဟွံမာန်မ္ဂးရောၚ် စက္ကဝါလံအနန္တံမ္ဂးဂှ် တကံပန်သိန္နရာဇ်မွဲ မဒှ်စက္ကဝါဝုတ်ဒိုဟ် စက္ကဝါပိုဲဝွံဂှ် နွံဒၟံၚ်စှ်လ္ၚီစက္ကဝါ ဂကောံစက္ကဝါပိုဲဝွံ တူမွဲတ္ၚဲတန်မွဲတ္ၚဲ တုပ်သၟဟ်ရ ဟိုတ်ဂှ်ရ ဇာတိခေတ်မ္ဂးရ မ္ၚးနူဇာတိခေတ်ဂှ် နွံမွဲလက်ကိုဋ်စက္ကဝါပၠန် အနက်ခေတ်မ္ဂးရ မ္ၚးနူအနက်ခေတ်ဂှ် ဝိသာယျခေတ်မ္ဂး အနန္တစက္ကဝါမ္ဂးရ ရိုဟ်လၟိဟ်ဗၞတ်တွဵုဟွံမာန်ရ ၜတ်ကၞာတ်ပိုၚ်ခြာဟွံမာန်ရ
(၈) စၞောန်ထ္ၜးခဏ်ဂၞကျာ်ပဇာပတိဂေါတမဳကဵုဒါန်သ္ၚာထဝ်
ဇကုကျာ်တြဲမတုပ်တဴ ညံၚ်ရဴသာ်ထဝ်ဂှ် သ္ၚာမတုပ်တဴညံၚ်ရဴသာ်ထဝ်ဂှ် အဲစဳရေၚ်ပကီုလွဳတုဲ ကျာ်တြဲလတက်ညိဂးတုဲ ကြာၚ်ကေတ်ထဝ်နိက် စုတ်ဗပေၚ်ကၠာၚ်ထဝ်တုဲ ဂၞကျာ်ပအဓိဌာန်ရာဒနာမိက်တုဲ တလုတ်မတောဝ်ပ္ဍဲကၠာၚ်ထဝ်ဂှ်ရ နကြဳဇှ်ဒြဟတ်ကုသဵုစိုတ်အဓိဌာန်ဂှ် ပ္ဍဲချိုန်ခဏဟေၚ်မတောဝ်ဂှ် ကၠုတ်တိုန်ဗက် ကတဵုဒှ်ပ္ကဴသတ် ဒှ်အာထဝ်ပ္ဍဲခဏဂှ် ဂၞကျာ်ၜှ်ဂိုၚ်ကေတ်တုဲ ဒစာ်ပိုဟ်ပန်ကၠေၚ်ကွာဒရာဒလုၚ်တုတ်တုဲ ဗဒှ်သ္ၚာမတုပ်သၟဟ်တဴ ညံၚ်ရဴဂၠးထဝ်ကီု ပ္ဍဲတ္ၚဲဂှ် ဒှ်တ္ၚဲသဳဗပေၚ်ကထိုန် ဂၞကျာ်ယဵုကေတ်ဏာသ္ၚာၜါသွဝ်ဂှ်တုဲ ပတိတ်ဏာစိုပ်တံဇိုၚ်ကျာ်တြဲတုဲ သ္ၚာမွဲဗဂိန်ကဵုကျာ် သ္ၚာမွဲဗဂိန်ကဵုသၚ်ဂမၠိုၚ် ပ္ဍဲကာလဂှ် မှာထေရ်သာရိပိုတ်ဟွံဂံၚ်ဒုၚ်ဗဂိန်  မှာထေရ်မောဂ္ဂလာန်ဟွံဂံၚ်ဒုၚ်ဗဂိန် အသဳတိသာဝက တၠအရှန်ၜါလက်ဟွံဂံၚ်ဒုၚ်ဗဂိန် သ္ၚာသာ်ထဝ်ဂှ် ခမဳဍောတ်မွဲ ကောန်သၟိၚ်အဇာတသတြု အဇိတထေရ်ဂးယၟု မဒုၚ်ဗဂိန်သ္ၚာသာ်ထဝ်ဂှ်ရ။
(၁၆) စၞောန်ထ္ၜးအုပ်ကၠေံနိဂီု
=ပြကိုဟ်အနာဂတာဝၚ်=
စၞောန်ထ္ၜးနိဒါန်
ပ္ဍဲကဝ်ဏံဝွံ ခုတ်ယၟုပၠန်၊ ဂးဘဒြကဝ် ဂၠိုၚ်ဗွဝ်ဂုဏ်၊ ကတဵုဒှ်မွဲတဲ ကျာ်တြဲမသုန်၊ ကက္ကုသန်ရော ကောနာဂီုပ္ဍုန် ကျာ်ကဿပ ဂေါတမတုန်၊ အရဳယျမွဲ ဇၞော်ဇာသဳဂုဏ်၊ ကျာ်ပန်လောန်စဴ မွဲသှ်ေတဴတုန်၊ ကဝ်ဝွံဇၞော်ဂုဏ် ပုညခေတ္တ၊ ပ္ဍဲတကံပိုဲဝွံ ဇမ္ဗုဒိပ္ပ၊ ပ္ဍဲသာသနာမှာဂေါတမ ကျာ်ကလောတ္ၚဲ နဲအဒိတျ၊ ဒှ်အ္စာဗြီုတိဘုမ္မိက သ္ဂေဟ်ဥာဏ်စရာဲ နာဲသာဇိန ပကၚ်ရၚ်လဝ်ရ၊ ဓရ်နဝခန် ဂုဏ်ဓရ်အမြိုတ် ဖျုၚ်လဝ်စိုတ်ဇန် ဟံၚ်ဖျဴနိဗ္ဗာန် ဌာန်ဒိပ်ဒတန် ဂွံဗၠးဒမၠိ နူဇာတိပန် လၟိဟ်သင်္ချာဒှ်ၜါစှော်ပန် ဟံၚ်ဏာသတ်ပၠန် နန်ထဝ်နိဗ္ဗာန် သတ်ဆသၟေဟ်ဂှ် ဒှ်အာန်ထၞာန် သၟိက်ဂွံပတိုန်ဇကု မြုထဝ်နိဗ္ဗာန် သွက်ဂွံသလဲ ဟွံမွဲဂလာန် တဝှ်ဗုဒ္ဓဂမ္ဘိရညာဏ် ပသလဲပ္ကာန် သ္ဂောံတီမာန်ရောၚ် တဝှ်ကျာ်တြဲမွဲတဲဟွံယောၚ် သ္ဂောံဆဵုကေတ်ကၠာ သာသနာရောၚ် ဂွံမိၚ်ဂွံညာတ် သုဇ္ဇာတ်မွဲတောၚ် ဟီုပျးလဝ်ရောၚ် ညံၚ်ဍောၚ်ပုပ္ဖာ ဂွံလဟဵုပၠန် မန်ပိဘာသာ ဒှ်ညးမပြဲ တီနဲဓမ္မာ
(၁)စၞောန်ထ္ၜးပဏာမလ္ၚောဝ်ရတ်ပိ
'''
ဝတ္ထုတ္တယံ နမဿိတွာ စိတြံဝါ စာယလိင်္ကိတံ ကဿံသောတူန မတ္ထာယ အနာဂတာစ ဝံသဟံ
(၁၃) စၞောန်ထ္ၜးပရောဒုဗ္ဘိက္ခအန္တရကပ်၊ တၞောဝ်ဇၞော်က္တဵုဒှ်
ဟိုတ်ပိုဲမအောန်ကဵုဓရ် လောဘဒေါသ မောဟမာနတုဲ ပိုဲဒဴပါဲဂစိုတ်လုပ်အာ အောပ်ဗ္ဒဒၟံၚ်ပ္ဍဲဂြိုပ်ဂၞိၚ်ဂှ်တုဲ ပိုဲဂွံဗၠးတိတ်အာနူဘဲသၟိၚ်ဂစိုတ် ပိုဲဂွံဂျိုၚ်တဴလမျီုရောၚ် ဟွံသေၚ်ဟာဂးတုဲ ဗွဝ်ဒြပ်ရတ်လစိန်ဗၠဲဂွါတံဂှ် ဍေံတံဗဝ်လဝ်တုဲ ဍေံတံဗ္စာရဏာတဴအိုတ်ရ ကဠောပိုဲညးဂမၠိုၚ်တံဂှ် ဟိုတ်ဍေံတံဂြိုဟ်စာဓဇန်သဟာသဳတုဲ ဍေံတံချိုတ်အာအိုတ်ရ ဟိုတ်ပိုဲမအောန်တဴကဵု လောဘ ဒေါသ မောဟမာနတုဲ ပိုဲဟွံပြိုက်ဂစိုတ်လမျီုညးဂှ်ရ ပိုဲဟွံပျဲပျာံညးတုဲ ဗွဝ်ဒြပ်ရတ်အနက္ဃဂမၠိုၚ် မဟွံတီကဵုဗၞတ်တွဵု မကတဵုဗဒှ်ကဵုပိုဲရောၚ်သွံ ကဠောပိုဲမစုတိချိုတ်အာဂှ် ဟွံဗိုန်ဒှ်အနိစ္စကွေံရောၚ်သွံ ဗွဝ်ခန္ဓဏံဝွံ ဟွံဗိုန်ဂၠိကွေံရောၚ်သွံ ရဴသာ်ဝွံ ဍေံတံဗ္စာရဏာတိုန်သီုညးဖအိုတ်ရ ဟိုတ်ဍေံတံပၟဝ်တိုန်ဓရ် အနိစ္စကမ္မဌာန်ဂှ်ရ အယုက်သတ္တံမောဝ်တိုန်အာ နူစှ်သၞာံဂှ် ကၠံသၞာံမွဲသၞာံ မောဝ်တိုန်အာ ဒဵုမွဲအသၚ်ဃဲဟေၚ်ရ။
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
(ပ္ဍဲဂလာန်မ္ဂး အဓါန်မသုန်ဗီုကၠေံဗ္ဒန်အာ ကြက်ဟီုတွံကဵုဂတဏံဂှ် အတိုၚ်မကၠုၚ် ပ္ဍဲသၠပတ်အဓါန်မသုန် အ္စာပိုဲမန်မချူခၞံလဝ် ပ္ဍဲသၠရိုတ်တာကီု အတိုၚ်မကၠုၚ်ပ္ဍဲပြကိုဟ်အနာဂတာဝၚ် အ္စာဗၟာတံမချူခၞံဗဒှ်လဝ်ဂှ်ကီု ဒၞါဲမဒှ်ရုဲစှ် ချူကံက်နုက်ကေတ်လဝ်ရောၚ်)
(၁၂) စၞောန်ထ္ၜးပရောပရာအဓါန်မသုန်
နူဒုတိယသံဂါယနဂှ် ရိုဟ်အာဒဵုစိုပ်ၜါကၠံသၞာံတုဲ ပ္ဍဲပါတလိပုတ် သၟိၚ်အသောကဓမ္မရာဇာ မပကၚ်ရၚ်ဍုၚ် ပသၟိၚ်ဂဇအ်နန် သ္ပပဓါန်ကဵုမှာထေရ်မုဂ္ဂလပုတ္တတုဲ ကေုာံ တၠအရှန်လ္ၚီဂွံဇန်သတပ်လဝ်ပိဋကတ်ပိ ပ္ဍဲတတိယသံဓါယန ဒ္စိတ်ဂိတုတုဲသ္အးရ နူတတိယသံဂါယနဂှ် ရိုဟ်အာစှ်သုန်သၞာံတုဲ ခမဳဗြဴသံဃမေတ္တာ ဒှ်ကောန် သၟိၚ်အသောကဓမ္မရာဇာဂှ် ဒဒှ်သံဃထေရ် ကာလဂှ် ကၞာၚ်ဗောဓိသာခါဗွဲဒိုဟ်သတုံဂှ် ကေတ်ကလောံဏာဍုၚ်သိၚ်ဃဵုရ သၟိၚ်အဘယဒုတ္ထဂါမိဏိ ပသၟိၚ်ပကၚ်ရၚ်မၚ်မွဲ ယိုက်ဒိုက်ထံက်ပၚ်သာသနာ ပ္ဍဲဍုၚ်သိၚ်ဃဵု သာသနာရာၚ်ဆာဲဂဵုလဟဵုတဴဗွဲမလောန်ရ။
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
မဟာရာဇ ယွံမရာဇ် အဲဂှ်တၞဟ်သ္အာၚ်ဟွံသေၚ် သာမဏဳရောၚ်မရာဇ်
(၃) စၞောန်ထ္ၜးယုဂ္ဂပန်သာ်
ပ္ဍဲအယုက်သတ္တံ ဒှ်စှ်သၞာံဂှ် ဒှ်ယုဂ္ဂပန်ရ ပသာ်ယုဂ္ဂပန်ပၠန်တုန်ရော
နိဒါန်
ပ္ဍဲကဝ်ဏံဝွံ ခုတ်ယၟုပၠန်၊ ဂးဘဒြကဝ် ဂၠိုၚ်ဗွဝ်ဂုဏ်၊ ကတဵုဒှ်မွဲတဲ ကျာ်တြဲမသုန်၊ ကက္ကုသန်ရော ကောနာဂီုပ္ဍုန် ကျာ်ကဿပ ဂေါတမတုန်၊ အရဳယျမွဲ ဇၞော်ဇာသဳဂုဏ်၊ ကျာ်ပန်လောန်စဴ မွဲသှ်ေတဴတုန်၊ ကဝ်ဝွံဇၞော်ဂုဏ် ပုညခေတ္တ၊ ပ္ဍဲတကံပိုဲဝွံ ဇမ္ဗုဒိပ္ပ၊ ပ္ဍဲသာသနာမှာဂေါတမ ကျာ်ကလောတ္ၚဲ နဲအဒိတျ၊ ဒှ်အ္စာဗြီုတိဘုမ္မိက သ္ဂေဟ်ဥာဏ်စရာဲ နာဲသာဇိန ပကၚ်ရၚ်လဝ်ရ၊ ဓရ်နဝခန် ဂုဏ်ဓရ်အမြိုတ် ဖျုၚ်လဝ်စိုတ်ဇန် ဟံၚ်ဖျဴနိဗ္ဗာန် ဌာန်ဒိပ်ဒတန် ဂွံဗၠးဒမၠိ နူဇာတိပန် လၟိဟ်သင်္ချာဒှ်ၜါစှော်ပန် ဟံၚ်ဏာသတ်ပၠန် နန်ထဝ်နိဗ္ဗာန် သတ်ဆသၟေဟ်ဂှ် ဒှ်အာန်ထၞာန် သၟိက်ဂွံပတိုန်ဇကု မြုထဝ်နိဗ္ဗာန် သွက်ဂွံသလဲ ဟွံမွဲဂလာန် တဝှ်ဗုဒ္ဓဂမ္ဘိရညာဏ် ပသလဲပ္ကာန် သ္ဂောံတီမာန်ရောၚ် တဝှ်ကျာ်တြဲမွဲတဲဟွံယောၚ် သ္ဂောံဆဵုကေတ်ကၠာ သာသနာရောၚ် ဂွံမိၚ်ဂွံညာတ် သုဇ္ဇာတ်မွဲတောၚ် ဟီုပျးလဝ်ရောၚ် ညံၚ်ဍောၚ်ပုပ္ဖာ ဂွံလဟဵုပၠန် မန်ပိဘာသာ ဒှ်ညးမပြဲ တီနဲဓမ္မာ နွံဒကာမွဲ ပ္ဍဲကွာန်ခ္ဍးကၠာ နာဲဗဟာန်ရ တၠပညာ သၟိက်ကဵုဒါန်စိ သၠပတ်သေၚ်ဟာ ကဵုအခေါၚ်ကၠာ ရာဒနာရ ယွံအ္စာအဲ ညာဏ်သၠဲတိက္ခ မၞိဟ်ဂမၠိုၚ်အဴ တဴပ္ဍဲလောက ညးကီုအဲကီု သီုဖ္အိုတ်ရ ရာဒနာအဵု အိုတ်ဂွံဆဵုပၠ ဗီုဒယှ်တှ်သၟတ် အနာဂတ်ဂတ သွက်ဂွံတီလောဲ ဗွဲသင်္ခေပ သၠပတ်လုပ်ဝၚ် ပြကိုဟ်တၟေၚ်ဂျ သွက်တီဇဳသာ် ကျာ်အရဳယျ ခၞံကဵုညိရ အာတ်ပါၚ်အခေါၚ် ။
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံသာမဏဳ ဌာန်ဒေသကျာ်တြဲမၞုံတဴဂှ် အဲသၟိက်အာရဂးတုဲ တံၚ်ကေတ်ကံတဲသာမဏဳဂှ်ပၠန်တုဲ သာ်ဝွံ သၟိၚ်သ္ဂးပၠန်ရ
(၉)ခဏ်အဓါန်မသုန်ဗီုကၠေံဗ္ဒန်အာမသုန်သာ်
''' အဲကျာ်သ္ပပရိနိဗ္ဗာန်တုဲဟေၚ် လံညိ အဓါန်မသုန်မကတဵုဒှ်ရ ( ကၠေံဗ္ဒန်မသုန်သာ်လေဝ်ဂး )
(၁၄) စၞောန်ထ္ၜးခဏ်ကျာ်တြဲအရဳယျမေတ္တေယျက္တဵုဒှ်
ပ္ဍဲဍုၚ်ဂှ် ကၟာလစရတ်မွဲ မကတဵုဒှ်ရ ဍာ်ဇြုၚ်ကေဝ်ၜိုဟ် မိပ်ဇြိပ်မောဝ်ပ္ဍးတဴရ ပ္ဍဲသြၚ်လစဂှ် မတၟုဲတဴနဗတဳသာ်သြန် မၞုံတဴကဵုဍောၚ်ဒကှ်မသုန် သွာၜါရာၚ်ဆာဲတဴရ ပ္ဍဲလ္ဒေါဝ်ဍုၚ်ဝွံဂှ် ပြာသာဒ်ထဝ် မကတဵုဒှ်ကၠုၚ်မွဲတုဲ ပြာသာဒ်ထဝ်ဂှ်(၇)ဘုံ နွံသၠုၚ်ၜါယေက် ဇမၞော်(၅၀)ယေက် သၟိၚ်စက္ကဝဝ်မဂွံပကၚ်ရၚ်လဝ် ရတ်ထပှ်ပြကာဂှ် သၠိၚ်တဴနတသိုက်မပြဲပြဲရ။
(၁၀)ခေတ်ကာလအာယုက်မၞိဟ်စှ်သၞာံ
(သွက်ပိုဲညးဂမၠိုၚ် ဂွံဂိုၚ်သမ္တီ ပ္ဍဲခေတ်ကာလအယုက်မၞိဟ်စှ်သၞာံ ဗီုကတဵုဒှ်ဒၟံၚ် ပ္ဍဲလောကဏံဂှ် အတိုၚ်မကၠုၚ်ပ္ဍဲသုတ် ပါထေယျပါဠိကျာ်တြဲတွံလဝ်ဂှ် အဲချူတြးကဵုညိပၠန်ရ)
(၃၀)ခဏ်မသ္ပပရိနိဗ္ဗာန် နကဵုနိဗ္ဗာနဓါတ်
ကျာ်တြဲအရဳယျမေတ္တေယျတုန်လေဝ် ဗၞတ်အာယုက်ဒ္စါံစှော်လ္ၚီသၞာံ ဍိုက်ပေၚ်တုဲ တဝှ်ဍောၚ်ဓရ်မတုပ်တဴ ညံၚ်ရဴသ္ဍဴဒိပ်ကီုဂှ် စံၚ်ဗဂဵုတုဲ ပ္ဍဲကဵုတဝှ်ဓရ်မဂ္ဂၚ်မတွံဂး ဂၠုၚ်က္ၜၚ်ဂှ် တၞဟ်နသွက်မပ္ဍိုက်ဗပေၚ် ဟံၚ်စၠောံဏာသြၚ်ဇၞော်မတွံဂး နိဗ္ဗာန် ကဵုသတ္တံဗွဲကြဴတုဲ မစွံပတိုန်လဝ်သာသနာဇကု ဗၞတ်ပိဠက်ကဵုဒ္စါံလ္ၚီသၞာံ (ပိကိုဋ်ကဵုဒ္စါံလက်သင်္ချာဂၞန်)ရ။
(၁၁) စၞောန်ထ္ၜးခဏ်မှာထေရ်အနန်သၟာန်ကျာ်တြဲ
ယွံသဗ္ဗညု သဗ္ဗညုပကၠေံပရိနိဗ္ဗာန်တုဲ အဇိတထေရ်လေဝ် ဟွံဂတာပ်ဒှ်ကျာ်အရဳယျမေတ္တေယျဏီ ပ္ဍဲအကြာဂှ် ပသာ်မဒှ်ကဵုခမဳတံဂမၠိုၚ်ရောကျာ် မှာထေရ်အနန် သၟာန်ရ ကျာ်တြဲမိၚ်ဂလာန်မှာထေရ်အနန်တုဲ သီုကဵုလျးတရဴဂဵုတဴဗြံၚ်ဗြံၚ် မဟဂွံခြာသ္ကုတ်ဖလုတ်ဂှ်ဒှ်တုဲ ကျာ်တြဲတွံကဵုမှာထေရ်အနန် သီုသၚ်ဂမၠိုၚ် လ္ဒေါဝ်မၞိဟ်ဒေဝတဴဂမၠိုၚ်အိုဿီုရ ယွံအနန် အယုက်အဲကျာ်ပေၚ်ဒ္စါံစှော်သၞာံ ဝှ်အဲလေဝ်ပေၚ် ပန်ဣသုန်ဝှ်တုဲ ပ္ဍဲဍုၚ်ခုတ်သနာရာံ ပ္ဍဲဗပေၚ်ပသာ်ဂှ် အဲသ္ပပရိနိဗ္ဗာန်ရ အဲသ္ပပရိနိဗ္ဗာန်တုဲ အဓါန်မသုန်ကတဵုဒှ်ရ။
(၁၂) စၞောန်ထ္ၜးပရောပရာအဓါန်မသုန်
(က) အဓိဂါမအန္တရအဓါန်ဂှ်မွဲ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
'''ပြကိုဟ်အနာဂတာဝၚ် တုဲဆဝွံရ ။ ။  ဒိပုအာ. . .'''
(၅)ခဏ်ဂၞကျာ်ဂေါတမဳ ကဵုဒါန်သ္ၚာထဝ်
ပ္ဍဲကာလဂှ် မှာထေရ်အဇိတ မဒှ်အလံၚ်ကျာ်တြဲ အရဳယျမေတ္တေယျဂှ် ဂဇအ်တန်ဒၟံၚ် ပ္ဍဲလ္ဒေါဝ်ခမဳဂမၠိုၚ်တုဲ ချပ်တဴရ ကျာ်တြဲမ္ဂးဂှ်တုန် မမိက်ဂွံကဵုဖဵုဂၠိုၚ်ကဵုဂၞကျာ်ဂေါတမဳတုဲ မသ္ဂးရ ရဴသာ်ဝွံပၠောပ်စိုတ်တုဲ တြုံမပြဲ မဒှ်အလံၚ်ကျာ်တြဲအရဳယျ ဟဂွံရောံဓည ဟဂွံဖေက်ဂွညှာတာ ညံၚ်ရဴသၟိၚ်ကေသာရာဇာဒိသိုၚ်ကီု ယာတ်မတုပ်ကေုာံသာ်ထဝ်ဂှ် ဒုၚ်ဂိုၚ်ကေတ်ရ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံအနန် ဆမွဲဒမြိပ်မတ် မွဲခဍတ်တဲကီု ပိုဲကၠုၚ်လၟုဟ်ဝွံဂှ် ဗၞတ်လၟိဟ်စက္ကဝါ ဟွံတီကဵုဗၞတ်တုဲရအနန် စက္ကဝါဗွဲဒိုဟ်ဗၟံက်ဂတနူဝွံဂှ် ရိုဟ်လၟိဟ်တွဵုဟွံမာန်ရအနန် ဆစက္ကဝါဗွဲဒိုဟ်ဗၟံက်ဝွံဂှ် ရိုဟ်လၟိဟ်တွဵုအယုက်သာသနာအဲကျာ် (၅)လ္ၚီသၞာံဂှ်သကဵုဒှ် ညံၚ်သာ်ပိုဲကၠုၚ်လၟုဟ်ဝွံဂှ်မ္ဂး အာဟွံတီအိုတ်ရအနန် ဟိုတ်ဂှ်ရ စက္ကဝါလံအနန္တံမ္ဂးရ
(၂၉)စၞောန်ထ္ၜးဖဵုစရၚ်ဓရ်ကုသဵုဗောဓိသတ်အရဳယျ ကေၚ်ကဵုကၠုၚ်လဝ်ဒါန်ကုကျာ်တြဲ ပ္ဍဲဘဝအတိက်
ယွံသာရိပိုတ် ပ္ဍဲကဵုသာသနာကျာ်တြဲအရဳယျဂှ် မပ္တံခမဳ ဒုဿဳလတံဂှ်ကီု အာစာဒိဌိ အာစာတဳတံဂှ်ကီု ဟွံမွဲသက်သက်ရ မၞိဟ်ဂမၠိုၚ်တုန်လေဝ် နကဵုပုညကြိယာ ဝတ္ထုစှ်သာ်ဂမၠိုၚ်ကီု အာစိုပ်ဝိဿနာတုဲကီု မဆိုက်ရာၚ်တဴတုဲ မသ္အးဇ္ၚးတဴသာသနာတုဲကီု ဟိုတ်မပလွဳဂှ် ဂၠိုၚ်လောန်အိုတ်တုဲ စုတိစဴအာသွဝ်ဗြီုအိုတ်ရ။ မၞိဟ်ဂမၠိုၚ် မကတဵုဒှ်ပ္ဍဲကာလဂှ် ဍိုက်ပေၚ်တဴကေုာံပိုန်ဟာန် ယဿပတ်ဂွံဒုၚ်စသိုၚ်တသိုက်အိုတ်ရ မဂယိုၚ်တဴလမျီုဗွဲတသိုက် ဟွံမွဲကဵုဓဝိၚ် ဟွံမွဲကဵုဓရ်စံၚ်တူသောကတုဲ ဂွံမံၚ်တဴအိုတ်ရ ညံၚ်ရဴဍုၚ်သွဝ်ကီု ဂွံဒုၚ်စသိုၚ်တဴရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(၃) ယြဴညးမွဲ သၟိက်က္လၚ်ပၚ်မှိၚ်ဓရ် ကၠုၚ်စိုပ်အဲဍိက်တုဲ အဲဍိက်ပ္တီပြဟ်ဟေၚ် သဗ္ဗညုတွံကဵုညးညိ
(၄) သၟာန်မွဲ အဲဍိက်သၟိက်မိက်ဂွံတီ အဲဍိက်သၟာန်သဗ္ဗညုဂှ် ဗွဲမပြဟ် သဗ္ဗညုသွဟ်ကဵုအဲဍိက်ညိ
(၂၉)စၞောန်ထ္ၜးဖဵုစရၚ်ဓရ်ကုသဵုဗောဓိသတ်အရဳယျ ကေၚ်ကဵုကၠုၚ်လဝ်ဒါန်ကုကျာ်တြဲ ပ္ဍဲဘဝအတိက်
ကေၚ်ကဵုကၠုၚ်လဝ်ဒါန်ကုကျာ်တြဲ ပ္ဍဲဘဝအတိက်တေံ ဟိုတ်နူအနုဘဴပါရမဳကျာ်တြဲအရဳယျမေတ္တေယျ မရာဒနာမိက်လဝ်တုဲ ရာဒၞါဲကျာ်တြဲမဂ္ၚေၚ်အာဂှ် မပ္တံကၞာရတ် သၠဖ္ဍာန်ရတ် ပ္ကဴထဝ် က္ဍိုၚ်ထဝ် ဇၞောဝ်ထဝ် သ္ဍဴထဝ်တံဂှ် မ္ဒးကလာၚ်ဗက်အာ ရာဒၞါဲဌာန်ကျာ်တြဲမဒေါံ မဇအ်ဒတဴတံဂှ် ဍေံမကလာၚ်ဗက်အာကီုရ။
(၁၃) စၞောန်ထ္ၜးပရောဒုဗ္ဘိက္ခအန္တရကပ်၊ တၞောဝ်ဇၞော်က္တဵုဒှ်
ပ္ဍဲကာလဂှ် ဒုဗ္ဘိက္ခအန္တရကပ်တၞောဝ်ဇၞော် ဍေံကတဵုဒှ်ရ သတ္တံရာဂက္ဍၚ် ချိုတ်အာတုဲ ကတဵုဒှ်ပြိုတ်ဖအိုတ်ရ ဂတဂှ်ရာဂန္တရကပ် ကတဵုဒှ်ယဲပါပဵုတုဲ သတ္တံမောဟက္ဍၚ်ချိုတ်အာ ကတဵုဒှ်တိရစ္ဆာန်ဖအိုတ်ရ ဂတဂှ် ယုဂ္ဂအန္တရကပ် ကတဵုဒှ်ပၠန်ရ သတ္တံဂမၠိုၚ် ဒေါသက္ဍၚ် ဍေံရပ်ကေတ်ဗၞုဟ်သၠသြောံတံဂှ်တုဲ ကတဵုအာသ္ဇၚ်ဗၞုဟ်ကောန်အသးဖအိုတ်တုဲ ဍေံတံဂစိုတ်ညးသ္ကံအိုတ်ရ သတ္တံဒေါသက္ဍၚ်လောန်ဂှ် ချိုတ်အာတုဲ ဒးစှ်ေနရက်သီုဖအိုတ်ရ အလုံတကံဇမ္ဗုမွဲ ဇွမၞိဟ်ပေၚ်ဒၟံၚ်ဖအိုတ်ရ ညးလ္ၚဵုမၞုံကဵုပညာတုဲ ဒဴဂစိုတ်လုပ်အာပ္ဍဲဂြိုပ် အောပ်ဗ္ဒဒၟံၚ်ရ ကြဴဝွံ ဗြဲဇၞော်ဗဂူဖျေံဏာတုဲ ဍာ်ပေၚ်ဒၟံၚ်အိုတ်ရ ဇွသတ္တံ အလုံဂတာဇမ္ဗုဒိပ်မွဲ ဟဳတိတ်အာပ္ဍဲမှာသၟိတ်ဖအိုတ်ရ ဇွသတ္တံဂှ်သ္အးအိုတ်တုဲ ဗြဲဗ္တဳညံၚ်သာ်ထဝ် ညံၚ်သာ်သြန်တံဂှ် ဗဂူဖျေံဏာဗၞတ်ထပှ်တာဟေၚ် ဗွဝ်ဗ္တဳတံဂှ်သၠုၚ်တိုန်အာတုဲ ဂတနူဂှ် ဗြဲရတ်ထဝ် ဗြဲရတ်သြန် ဗဂူလဝ်ပေၚ်က္ဍတ်ဒၟံၚ် ပ္ဍဲတကံဇမ္ဗုဒိပ်မွဲရ ဂတဂှ်ပၠန် ဗြဲသြောံဗြဲသ္ၚု သၠိုၚ်ထးလစိန်ဗၠဲဂွါ ဗဂူဖျေံပၠန်ရ ဂတဂှ်ပၠန် ဗြဲပုၚ်သွကွာၚ်စၞ ဗဂူဖျေံပၠန်ရ မၞိဟ်တၠပညာဖေက်ဘဲဂစိုတ်တုဲ မလုပ်အာဂြိုပ်ဂၞိၚ်တံဂှ် တိတ်ကၠုၚ်အိုတ်တုဲ ညာတ်ဒးပုၚ်သွကွာၚ်စၞဘောဇိုန်တံဂှ် စဟာပ်ဖဲလဲ ပဟဲကၠေံဗျဵုတဟၚ်တံဂှ်တုဲ သမာဓိဍေံတန်ကြန်အာတုဲ ပညာဍေံတံဂွံအခေါၚ်တုဲ ဍေံတံချပ်ဗ္စာရဏာတဴအိုတ်ရ။
(၁၄)ခဏ်ပရူဍုၚ်ကေတုမတဳ သၟိၚ်စက္ကဝဝ်သၚ်္ခ
သီုကဵုမဝေၚ်တဴသ္ဘၚ်ရာၚ်ဆာဲသပ္ပါဲလောန်တုဲ ညံၚ်ရဴဍုၚ်သွဝ်ကီု မၞုံတဴရ ဗြဲပၠန်တုန်လေဝ် စှ်တ္ၚဲမွဲဝါပါ်ဂိတုမွဲဝါ ပယျာံသ္ဂာဗ္တံ ဟံၚ်ပတိုန်ကဵုသြဇာရှ်တိတုဲ မဂူတဴရ ပ္ဍဲကာလဂှ် အန္တရာဲပိသာ်မၞုံတဴရ
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၃) သတ္တန္တရကပ္ပ အန္တရာဲကပ် လွဟ်လက်နက်
(၂၅)ခဏ်ကျာ်တြဲတွံဓရ်သစ္စပန်
ကျာ်တြဲအရဳယျမေတ္တေယျ ကာလမတွံဓရ်သစ္စပန်ဂှ် မၞိဟ်ပက္ကတိလေဝ် မွဲလက်ကောဋိကိုဋ်ကီု ဒေဝတဴလေဝ် မွဲလက်ကောဋိကိုဋ်ကီု ဂွံတိတ်ဗၠးအာ နူဒဒိုက်သံသာဝဋ်အိုတ်ရ။ ယွံသာရိပိုတ် တၠအရှန်မွဲလက်ကောဋိကိုဋ် မဍိုက်ပေၚ်တဴ ကေုာံ အဘိညာဏ်မသုန်ပြကာဂှ် တွဳဗွိုၚ်တဴကျာ်အရဳယျရ။
(၇) စၞောန်ထ္ၜးခဏ်မှာထေရ်အနန်ဗက်အာကျာ်တြဲ
ယွံသဗ္ဗညု ပ္ဍဲစက္ကဝါဂမၠိုၚ်တေံဂှ် မုရဴပူဂဵုမွဲ သတ္တံဂမၠိုၚ် မဂွံပပြာကတ် ဗွဲဂုန်ဝိသေသရောကျာ် ယွံအနန် ပူဂဵုမၞုံကဵုညာန်ဇျှာန်လောကဳတံဂှ်လေဝ် နွံကီုရ ပူဂဵုတံဂှ် ညးမပြာကတ် ဗွဲဝိသေသရအနန်
(၅)ခဏ်ဂၞကျာ်ဂေါတမဳ ကဵုဒါန်သ္ၚာထဝ်
ကျာ်တြဲညာတ်ခမဳတံဟီုဂရိုဟ်ဒၟံၚ်သာ်ဂှ်တုဲ ကြက်အဲပၠေၚ်ကၠေံသၠေဟ်ပၟာ ညးဂမၠိုၚ်အိုဿီုရ ရဴဝွံပၠောပ်စိုတ်တုဲ သ္ဂးတိုန်ကဵုခမဳဂမၠိုၚ်ရ ယွံခမဳတံညးဂမၠိုၚ် ခမဳဝွံ နဂလာန်မ္ဂးအညတြလ္ပဟီုအိုတ်ညိ ခမဳဝွံ သာမညခမဳဟွံသေၚ် တြုံဗောဓိသတ်ရောၚ် ဒှ်ညးမပြဲ မရနုက်ဗပေၚ်လဝ်ပါရမဳစှ်ရောၚ် ညံၚ်ရဴသၟိၚ်တ္ၚဲ သၟိၚ်ဂိတု မတ်ဗြဲမဂြောပ်ဗ္ဒန်လဝ်ကီု ညံၚ်ပၟတ်လ္ၚပတေၚ် ဗဗုမထုပ်လဝ်ကီု ဍိုက်ပေၚ်တဴကေုာံမနုဿလိင်္ဂဂှ်ဒှ်တုဲ ပ္ဍဲကာလကြဴအနာဂတ်ဂတ ကြက်ဒှ်ကျာ်တြဲအရဳယျမေတ္တေယျရ ရဴသာ်ဝွံ ကျာ်တြဲသ္ဂးရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(၂) သ္ၚာသဗ္ဗညုလတက်တုဲ လ္ပကဵုအဲဒးလတက်ညိ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
'''ယွံမၚ်ဗၠာဲ မုဟိုတ်တၠအဲဂှ် သာမဏဳညးမကော်ခဴစရော ရဴသာ်ဝွံ သၟိၚ်က္လေၚ်သၟာန်ပၠန်ရ ယွံလေဝ်မရာဇ် အဲဂှ်ဟိုတ်နူမမၚ်မွဲလဝ်သဳလစှ် မွဲဟာန်ကေုာံ သရဏဂုဏ်ပိတုဲ မစ္ဍးလသာကၠေံ နပွသရာံပါပ်ဒုစရိုတ်စှ်ဂှ်ဒှ်တုဲ သာမဏဳ မခုတ်ခဴရောၚ် (ဝါ) သာမဏဳမ္ဂးယၟုအဲရောၚ်မရာဇ်'''ရဴသာ်ဝွံ သ္ဂးရ
(၃) စၞောန်ထ္ၜးယုဂ္ဂပန်သာ်
(ဂ) ဒွါရယုဂ္ဂ
(၃)ခဏ်ဗောဓိသတ်အဇိတသ္ပခမဳ
ကုကောန်သၟိၚ်ဂှ် မၞုံယၟုအဇိတ ဗွဲဝေါဟာရပညပ် ခုတ်ခဴစရ ကောန်သၟိၚ်အဇိတဂှ်ပၠန်တုန် ဍိုက်ပေၚ်တဴကေုာံတွဳဝါရယဿပတ် ကောန်သၟိၚ်ဗၞတ်မသုန်ကၠံရ ကာလမအာစိုပ်အဝဲအယုက် မရနုက်ကဵုစှ်တြဴသၞာံဂှ် မအံက်သၟိၚ်ဇၞော်အဇာတသတြုဂှ် ဒုၚ်ကေတ်အာဲတၟာဲ တဳလမၞုံကုပိုန်ကျာ်တြဲရသ္ဂးတုဲ သီုကဵုတွဳဗွိုၚ်ကေတ် ဂကောံကောန်သၟိၚ်မသုန်ကၠံတုဲ နကဵုဍာ်ယာမကာလိက မပ္တံကဵုပိဏ္ဍပါတ် အဟာရဘောဇိုန်တၞဟ်ဟ်သာ်ကီု ဝတ္ထုသွက်ဂွံကဵုဒါန် မပ္တံကဵုယာတ်အုပ်တဴ ပၠးဂၠးဗွဲမဂၠိုၚ်ကီု ကဵုရေၚ်တၠုၚ်ဏာတုဲ ဂၠံၚ်ဍာန်သဗာန်တြဴ သွက်ဂွံပြာပ်အာဘာဝေဠုဝန်ဂှ် ကဵုဂ္ညိဂ္ညာတ်တုဲ သီုကဵုမပွဳဗွိုၚ်ကေတ် ပၞာန်စိၚ်ပၞာန်ချေံ ပၞာန်ကွဳပၞာန်တိုက် အမာတ်သေဌဳသမ္ၚေဟ် ဗမၞးဂမၠိုၚ်တုဲ ကော်ဂွံကောန်သၟိၚ်အဇိတဂှ်တုဲ ပြာအာဘာဝေဠုဝန်ရ။
ကောန်သၟိၚ်အဇိတသ္ပခမဳ ပ္ဍဲဇရေၚ်တဳလမၞုံကုပိုန်ကျာ်တြဲတုဲ ဍိုက်ပေၚ်တဴကေုာံဂုဏ် မပ္တံသမာဓိပညာဂှ်ဒှ်တုဲ အဇိတထေရ်ယၟုပြာကတ်တဴရ တဳလမၞုံကုပိုန်ကျာ်တြဲတုန် ကော်ဂွံအဇိတထေရ်ဂှ်တုဲ နူဍုၚ်ရာဇာဂြိုဟ်ဂှ် က္ညအာဍုၚ်ကပ္ပိလဝှ်တုဲ နကဵုအိန်ရိယာပိုတ်ပန် တန်တဴဒၟံၚ်ပ္ဍဲဘာနိဂြောဓါရာံရ။
(၃၁)စၞောန်ထ္ၜးညးမိက်ဂွံဗဵုလ္ၚောဝ် သၟိက်ဂွံဆဵုကျာ်တြဲအရဳယျတုဲ ဗီုဂွံဒ္ဂေတ်လ္ၚတ်
ညးမမိက်ဂွံဗဵုလ္ၚောဝ် သၟိက်ဂွံဆဵု ကျာ်တြဲအရဳယျမေတ္တေယျဂှ် ပ္ဍဲသာသနာအဲကျာ်ဂေါတမဝွံ သ္ပခမဳဗွဲမ္ဒးရးတုဲ ညးမဒုၚ်ဒၠေါံဗ္တောန်အဲကျာ်ကီု ကောန်ဇကု ကောန်စဴဇကု ကောန်စေက်ဇကု ညးမကဵုသ္ပခမဳသာမဏဳဗွဲမ္ဒးရးကီု ကောန်ညးသ္အာၚ်တံဂှ် ညးမဂွံကဵုသ္ပခမဳသာမဏဳကီု ညးမကၠောန်ၜိုတ် ဥပ္ပကာမိမအ္စာဥပ္ပဇ္ဇျာယ် ဗွဲမရှ်ေသှ်ေရဴဂဴကီု ညးမဒ္ဂိုန်ဒ္ဂေတ်မၚ်မွဲသဳမသုန် ပဉ္စသဳလကီု ညးမဒ္ဂိုန်ဒ္ဂေတ်သှ်ပတဴလဝ်သရဏပိ မပ္တံဗုဒ္ဓံသရဏံဂစ္ဆာမိ ဟဂွံသ္ကုတ်ပိုတ်ကီု ညးမဂွံဇၞော်ပၟဝ်လဝ် ကမ္မဌာန်ဝိဿနာ ဟဂွံသ္ကုတ်ကီု တၞဟ်နသွက်သာသနာအဲကျာ် ဂွံတန်တဴအာ လုကဴကာလမလံတုဲ ညးမဂွံပဠေဝ်လဟဵု ကျာ်စေတဳဗုဒ္ဓေါ ဥမၚ်လိုဏ်ဂိုဟ်ဇြပ်တံဂှ်ကီု ညးမဂွံတဵုလွဳတၞံဇြဲဗောဓိကီု ညးမဂွံသိုၚ်ဘာစတုဒိသာ ဇြပ်စတုဒိသာကီု ညးမဂွံခါဲကမၠိုၚ်ကၟာတေဝ်ဍာ် ရုၚ်ဒါန် ကၠောန်ဒဒန်ကီု ညးမဂွံသိုၚ်လဝ်သ္ၚိဝတ်ကုဋဳ ဂွံစဳတးၚးလဝ်ဂၠံၚ်ဍာန် တရဴသဗာန်တံဂှ်ကီု ပိဏ္ဍပါတ်ဝတ် ဂွံလ္ၚတ်တဴဟွံပိုတ် ဂွံကၠေံစိုတ်လဝ်ပၟတ်သ္ဍဴ ဂွံပူဇဴလဝ်က္ဍိုၚ်ဇၞောဝ် ဂွံပြေၚ်ဖျဳလဝ်ဇဗၠုသွတ် သီုကဵုပ္ကဴဝတ်နုၚ်မ္ၚဵု ဂွံကဵုလဝ်ဒါန်ပစ္စယ်ပန် ဂွံဆန်က္ၜန်လဝ် ပရိက္ခရာအဌကဵုဘိက္ခုသၚ်တံဂှ်ကီု ညးမဂွံဖဍာ်လဝ်ဇြဲဗောဓိတံဂှ်ကီု ညးမဂွံကဵုလဝ်ဒါန်သ္ပပူဇဴလဝ်သာ်ဂှ် အတိုၚ်အမှတ်စိုတ်စေတနာ မဂွံရာဒနာမိက်လဝ်သာ်ဂှ်တုဲ အနာဂတေ ပ္ဍဲကာလအနာဂတ်ဂတတေံ အရဳယျမေတ္တေယျပါဒမူလေ ပ္ဍဲဇရေၚ်တံဇိုၚ် ကျာ်တြဲအရဳယျမေတ္တေယျဂှ် သာသနေ ပ္ဍဲသာသနာကျာ်ဂှ် ကလိဂွံဗဵုလ္ၚောဝ် ဂွံဆဵုကျာ်တြဲအရဳယျ မဆောတ်အာဟွံမွဲရ။
(၁၀)ခေတ်ကာလအာယုက်မၞိဟ်စှ်သၞာံ
'''ဒသဝဿာယုကေသု ဘိက္ခဝေ မနုဿေသု နဘဝိဿတိ မာတာတိဝါ မာတုစ္ဆာတိဝါ မာတုလာနဳတိဝါ အာစရိယဘရိယာဝါ ဂရူနံဒါရောတိဝါ သံဘေဒံလော ကောဘဝိဿတိ ယထာအဇာဠကာ ကုက္ကုဋာ သူကရာ သောဏာသိင်္ဂလာ ။ သုတ်ပါထေယျ '''
(၂၇)စၞောန်ထ္ၜးဗၞတ်ဗုတ်ပလိုဟ်ဗောဓိတၞံဆုအဂၞု
ပ္ဍဲအကြာအကြာကၞာၚ်ဗောဓိပလိုဟ်ဂှ်လေဝ် မပ္တံဒကှ်ၜါသွာပိဍောၚ်ပ္ကဴတံဂှ် သီုကဵုမထုပ်လဝ်တုဲ ကတဵုဒှ်ရ ပ္ဍဲကဵုပန်ဒိုဟ်ဆုပလိုဟ်ဗောဓိဂှ်တုန် ကၞာထးရတ်ဇြပ်ထဝ်ဂမၠိုၚ် ကတဵုဒှ်ရ ပ္ဍဲလ္တူကၞာၚ်ဆုပလိုဟ်ဂှ်တုန်လေဝ် ဍောၚ်ပ္ကဴဒကှ်ဂမၠိုၚ်လေဝ် ညံၚ်ရဴကွဳသၠဖ္ဍာန်ဒကှ် မသုန်ပြကာဂှ်ကီု မၞုံတဴရ ဂစေံသတ်တၠသၞေၚ်ဂမၠိုၚ် မပဝ်အာနကဵုတရဴအာကာသတံဂှ်တုန်လေဝ် ဗွဲသွဝ်သတုံဟေၚ် မပဝ်ဂေတ်အာတဴအိုတ်ရ ပ္ဍဲဇရေၚ်ဆုပလိုဟ်ကျာ်ဂှ် မသက္ကုဂစေံကဏေမ် သတ်တၠသၞေၚ်ဂမၠိုၚ် ဟွံဂံၚ်ဍုန် ဟွံဂံၚ်ဆိုက်ညန်အိုတ်ရ ၜိုန်ကျာမပိုက်တဴကီုလေဝ် သၠဆုပလိုဟ်ဗောဓိဂှ် ဟွံဂွံချဳဂရာၚ်သက်သက်ရ အိုတ်ကဵုမၞိဟ်ဒေဝတဴ အိန်ဗြီုဂမၠိုၚ်တုန်လေဝ် ခါမသ္ၚဳရံၚ်မၠာ် မွဲပလိုဟ်ဗောဓိတၞံဆုအဂၞုဂှ်တုဲ မဗဵုတဴဟွံဖဲရ။
(၇)ခဏ်မှာထေရ်အဇိတ စဵုသၠဖ္ဍာန်သ္ၚာထဝ်
ကျာ်တြဲလေဝ် သ္ပကာဂအီရ ပ္ဍဲကာလဂှ် မှာထေရ်အာနန္ဒ ဒှ်ဓမ္မတာဘဏ္ဍကာရိက ဒလိုက်ကတဵုနူသၞာတုဲ သီုကဵုမပၚ်တဲလ္ၚောဝ်ဒၟံၚ်တုဲ ယွံတဳလပိုန် ဟိုတ်မသ္ပကာဂအီဂှ် ဟီုတွံကုအဲဍိက်ညိကျာ် ရဴဝွံ အာတ်အခေါၚ်ရ ကျာ်တြဲတုန်လေဝ် ညံၚ်ရဴမပံက်ပ္တိတ်ကြောတ်ထဝ် မစုတ်လဝ်ကြကောတ်မြမောဝ်ကီု သီုကဵုမဟီုလၟိၚ်ပ္တိတ်ဏာ ကဵုမိၚ်အာ ဒဵုကဵုစိုပ်လ္အိတ် ပရိသာတ်ဂမၠိုၚ်တုဲ အာနန္ဒ ၊ ယွံအနန် ခမဳမၞုံယၟုအဇိတဂှ် ပ္ဍဲဘဒ္ဒြကဝ်ဝွံဟေၚ် ကြက်ကတဵုဒှ် ကျာ်တြဲအရဳယျမေတ္တေယျရောၚ် ရဴသာ်ဝွံ ပျးလဝ်ဒိုဟ်တုဲ လုပ်စအရဟတ္တဖဵုရ နကြိဒလိုက်ကတဵုတိတ် နူအရဟတ္တဖဵုတုဲ ပ္ဍဲကာလဂှ် မှာထေရ်သာရိပိုတ် မစိုန်ဒှ်တဴသကိုပ်ပၞာန်ဓရ် တီကေတ်ပၟိက်စိုတ်ခမဳဂမၠိုၚ်တုဲ သီုကဵုမပၚ်ခၠံသၟိပ်တဲလ္ၚောဝ် ကျာ်တြဲဗွဲမရှ်ေသှ်ေရဴဂဴတုဲ ဂရၚ်ပ္တီတိုန်ရ။
(၄)ခဏ်ဂၞကျာ်ဂေါတမဳ သဳဒေံမိကျာ်တုတ်သ္ၚာထဝ်
တၞံတောဝ်ထဝ်သၟတ် ကဵုကၠုတ်ပါ်တိုန်ညိ ရဴသာ်ဝွံ သ္ပအဓိဌာန်တုဲ တဵုစုတ်ပ္ဍဲကၠာၚ်ထဝ်ဂှ်တုဲ လၟေၚ်ဝိသေသ တၞံတောဝ်ထဝ်ကၠုတ်တိုန်ရ ပ္ကဴဍေံဂှ်တုန် တုပ်ကေုာံပ္ကဴမၠဵုရ (ဗမာ-မဟာလှေကာပွၚ့်နှၚ့်တူ၏)သတ်ဍေံဂှ်ပၠန်တုန် တုပ်ကေုာံသာ်မၞိက်ဒဝါန်ရ။
(၇)ခဏ်မှာထေရ်အဇိတ စဵုသၠဖ္ဍာန်သ္ၚာထဝ်
ယွံတဳလပိုန် ခမဳအဇိတဝွံ မုရဴပ္ဍဲကာလမွဲ မုရဴနအကာရမွဲ ကြက်ကတဵုဒှ် ကျာ်တြဲအရဳယျမေတ္တေယျရောကျာ် သ္ပဟိုတ်ကဵုဓရ်ကရုဏာ ဆာန်ဍူတုဲ သြဝ်ဟီုတွံကုအဲဍိက်ညိကျာ် ရဴသာ်ဝွံ အာတ်ပၚ်မှိၚ်ဓရ် ဇာတ်ကျာ်တြဲအရဳယျရ။
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံသာမဏဳ ပိုန်အဲစက္ကဝဝ်ဝွံ သီုကဵုပြာသာဒ်ဂှ် အဲဇိုန်ကဵုသာမဏဳရဂးတုဲ စရိုဟ်ဍာ်ကဵုဒါန်ကုသာမဏဳဂှ်ရ
(၆)ခဏ်မှာထေရ်အဇိတ ကေတ်နၚ်ဗဗေၚ်တုဲရာဒနာမိက်
ပ္ဍဲကာလဂှ် ကျာ်တြဲကော်မှာထေရ်အနန်ရ ယွံအနန် ဗဗေၚ်တၟံအဲဂှ် အာကေတ်နၚ်ညိ ရဴဝွံသ္ဂးရ မှာထေရ်အနန်ပၠန်တုန်လေဝ် ဗဗေၚ်တၟံသာ်မၞိက်ဒဝါန် မၞုံကဵုစရိတ်ပန်တန် မိန်ဒေဝတဴဇၞော်ပန် မကဵုလဝ်ဒါန်ဂှ် ကေတ်နၚ်တုဲ ဗဂိန်ကဵုကျာ်တြဲ ဗဗေၚ်တၟံသာ်မၞိက်ဒဝါန်ဂှ်ရ။
(၁၁) စၞောန်ထ္ၜးခဏ်မှာထေရ်အနန်သၟာန်ကျာ်တြဲ
ပ္ဍဲကာလဂှ် မှာထေရ်အနန် သ္ၚေဝ်ရံၚ်မုက္ခကျာ်တြဲ မတုပ်တဴညံၚ်ရဴဂိတုပေၚ်ဂှ်ဒှ်တုဲ က္ၜံၚ်ထံက်ကလဵု ယဵုသၟိပ်တဲတုဲ သၟာန်တိုန်ကျာ်တြဲရ
(၁၇)ခဏ်ဗောဓိသတ်ဒုၚ်စသိုၚ်ပိုန်လောကဳ
ပါၚ်နုၚ်နိဓိထဝ်မွဲမွဲမဂှ်ပၠန်တုန် ဒှ်မွဲမွဲယောဇနာရောၚ် အစံက်သၠုၚ်နုၚ်နိဓိထဝ်ဂှ် တုပ်သၟဟ်ကဵုတိဇၞော်ရောၚ် ပ္ဍဲနုၚ်နိထဝ်မွဲမွဲမဂှ် တၞံကဝ်လဗဗြိုက်တြဴတၞံ ကၠုတ်တိုန်ရ ပ္ဍဲပြာသာဒ်မွဲမွဲတၞုၚ်ဂှ် သီုကဵုမဂ္ညိဂ္ညာတ်လဝ် နကဵုရတ်ထပှ်ပြကာတုဲ သၟိၚ်စိၚ်ဆဒ္ဒန်ထပှ်လ္ၚီ မစြံက်ဗ္ဒဝ်လဝ် ဇၞောဝ်အလာံထဝ်ဂမၠိုၚ် ပွဳဗွိုၚ်တဴရ ကွဳရတ်ထပှ်ကၠံမဗ္ဂန်လဝ်ချေံ သိန္ဓဴဝလာဟကလ္ၚီ မဂ္ညိဂ္ညာတ်ကယျိုၚ်ကယျဝ်လဝ် အလုံမွဲဇကုဂှ်လေဝ် ကတဵုဒှ်ရ ပ္ဍဲမွဲမွဲဘုံဂှ် ကမၠောန်မောၚ်မစှ်တြဴလ္ၚီ (မွဲလက်ကဵုတြဴလ္ၚီ) သီုကဵုမဂ္ညိဂ္ညာတ်ကျိုၚ်ကျဝ်လဝ် နကဵုရတ်မတုပ်သၟဟ် ကေုာံ သၟတ်ဝုတ်ကောန်ဒေဝတဴဗြဴ မဍိုက်ပေၚ်တဴကေုာံသာ် မသုန်သာ်မပြဲပြဲ ဗွဲဂကူတၞောဝ်တံဂှ် ပွဳဗွိုၚ်တဴရ ပ္ဍဲမွဲမွဲဘုံဂှ် သၟာလှ်ေထပှ်လ္ၚီ မကတဵုဒှ် ပ္ဍဲဂကူမသ္အးဇ္ၚး မစိုန်သကီု ကေုာံ စၠးစရာဲ ရာၚ်ဆာဲကျေဝ်ဂေါဝ် ဗဵုဒ္ၚေါဝ်ဟွံဖဲ ဆိုက်ဗ္ဒက်စဳကၠး ပွမလှ်ေဒယှ်ေတိၚ်တိုက် အခိုက်တၞဟ်ဟ်တံဂှ် ကတဵုဒှ်ရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(က) ဇၟာပ်ဒၞါဲသဗ္ဗညု မအာတွံဓရ်ကဵုညးဂှ် က္လေၚ်စဴကၠုၚ်တုဲ တွံပၟိၚ်ကဵုအဲဍိက်ညိ
(၁၈)ခဏ်ဗောဓိသတ်ဒုၚ်စသိုၚ်ပိုန်လောက
ယွံသာရိပိုတ် ဂၞကျာ်ပရဲကောန်သၟိၚ်အဇိတဂှ် စန္ဒမုက္ခဳရ ဂၞကျာ်စန္ဒမုက္ခဳဂှ်ပၠန်တုန် သီုကဵုမတွဳဗွိုၚ်လဝ် ဂကောံကမၠောန်မောၚ်မဂမၠိုၚ်တုဲ ဍိုက်ပေၚ်ကေုာံဓရ်သဳလရ စာ်စ္ဍးနူဒုဟ်တြဴသာ်ရ ညဳသၟဟ်ကေုာံအင်္ဂမသုန်သာ်ရ ရုပ်သာ်ကျာ်သြဳ စၠးစရာဲကျေဝ်ဂေါဝ်လောန်ရ မၞိဟ်ရောဟွံတုပ် ဒေဝတ်လေဝ်ဟွံသၟဟ် အရီုမတ်ဒးသၞောတ်ကျေဝ်ဂေါဝ် ကောန်ခၞေါဝ်ဟွံက အဆေဝ်သွဝ်မ္ဒးကျအာ ဗဵုရောဟွံဖဲသၟဟ် ကတဵုဒှ်ရ ဇကုဂၞကျာ်စန္ဒမုက္ခဳဂှ် မောဝ်ပ္ဍးတဴညံၚ်သၟူအမြာဲ ကြက်စၠန်ရ နကဵုလျးဇကုပၠန် ဒတန်ဌာန်ဗၞတ်စှ်ၜါဟတ် ဟွံဒးပ္ဍေန်ပၟတ်ပၞာၚ်သ္ဍဴ ယးတၟးတဴရ ဆဂှ်ဟွံသေၚ် ဖျုန်ဇကုပၠန်တုန်လေဝ် ညံၚ်ရဴတောဝ်ချဵုကီု ဍိုန်ဍောတ်တဴရ စရၚ်ဓရ်ကုသဵု မကေၚ်ပတုဲလဝ် နူဘဝကိုပ်ကၠာတေံဂှ် တန်ကြန်တဴပ္ဍဲဘဝ မဒှ်လအိတ်ရ ကောန်ဂၞကျာ်စန္ဒမုက္ခဳဂှ်တုန် မၞုံယၟုဗြဟ္မဝံသရ ညံၚ်ရာဟုလကီု စိုန်သကီုပ္ဍဲဘဝ မဒှ်လအိတ်ရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(ခ) ညးမ္ဂးလွဵုအာတ်အခေါၚ် ပန်သာ်ဂှ်ရော
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
သၟိၚ်စက္ကဝဝ်ဂှ်ပၠန်တုန်လေဝ် ဆဇကုညးမွဲဟၟဲကဵုသ္ကံ ပ္ၚောံအာဌာန်ဒေသဒၞါဲကျာ်တြဲမၞုံတဴဂှ် ဗၞတ်တရဴမွဲတ္ၚဲမကွာ်အာဂှ် ဂၠးဂတာဇိုၚ်ၜါဗတိုဟ်အာရ သၟိၚ်ဂှ်ဟွံဒေါံ ကွာ်အာဗၞတ်ၜါတ္ၚဲဂးကီုရ ဂတာဇိုၚ်ကလောံ ဖ္ဍူဆီဓဇူဇွောဝ်ပါ်အာရ နဂၠးဂတာဇိုၚ်ဂှ် ကွာ်ဟွံမာန်ပၠန်တုဲ နကဵုက္ၜံၚ်ၜါတဲၜါ ထံက်အာကလဵုတုဲ မအာပၠန်ရ ပ္ဍဲမရနုက်ကဵုပန်တ္ၚဲဂှ် အာဂွံပၠန်တုဲ မုရဴကာလမွဲ အဲဂွံအာစိုပ်ဇရေၚ်ကျာ်တြဲမာန်ညိရော ရဴသာ်ဝွံ ဂဗုတ်ဓရ်ဓဝိၚ် ဂွိၚ်စံၚ်တူတဴရ ပ္ဍဲမသုန်တ္ၚဲဂှ် ကၠေံစိုတ်ဇက်အာ နဂၠးသပါသြိုဟ်ပၠန်ရ ရဴသာ်ဝွံ က္လေၚ်ချပ်တိုန်ပၠန်ရ ပ္ဍဲချိုန်ခဏဂှ် ကျာ်တြဲမၠာ်သ္ၚဳတဴစှ်လ္ၚီလောကဓါတ် နကဵုဒိဗ္ဗစက္ခုညာဏ်တုဲ ညာတ်ကေတ်ဟိုတ်ဒဒှ်သၟိၚ်သင်္ခစက္ကဝဝ် မဇၞော်ကဵုဓရ်လွဳပရာဂှ်ရ သၟိၚ်စက္ကဝဝ်ဝွံ သၟိက်ဂွံဗဵုလ္ၚောဝ်အဲကျာ်ဂှ် ကတဵုဗဒှ်သဒ္ဓါစေတနာ သီုကဵုဒဒိုက်သၞာဗွဲမလောန်ရောၚ်သွံ။
(၇)ခဏ်မှာထေရ်အဇိတ စဵုသၠဖ္ဍာန်သ္ၚာထဝ်
အယာံမာတ်ညးမမိက်ကဵုမွဲမွဲကီုလေဝ် တၞဟ်နရေၚ်တၠုၚ်ဂိုၚ်နၚ်ဗဗေၚ်ဂှ် ဟွံသၟဟ်ရထရ ကျာ်တြဲကော်မှာထေရ်အဇိတတုဲ ယွံအဇိတ ဗဗေၚ်အဲမဗလးဏာဂှ် အာဂိုၚ်ကေတ်နၚ်ညိ ရဴဝွံ ကျာ်တြဲဖအောဝ်ဗလးဏာ မှာထေရ်အဇိတ မှာထေရ်အဇိတလေဝ် ဒုၚ်ဝန်တုဲပြာပ်အာဂးကီုရ မွဲချိုန်ခဏဟေၚ် ရေၚ်တၠုၚ်နၚ်ဗဗေၚ်ဂှ်တုဲ စိုပ်ကၠုၚ်ရ ပ္ဍဲကာလဂှ် မှာထေရ်အဇိတတုန်လေဝ် သ္ၚာထဝ်ဇကုမကလိဂွံလဝ်ဂှ် ပ္ဍဲလ္တူဇံၚ်ကျာ်တြဲမပဒတဴဂှ် စဵုသၠဖ္ဍာန်တုဲ ကဵုဒါန်ရ ကာလမကဵုဒါန်တုဲဂှ် သာ်ဝွံ ရာဒနာမိက်ရ ယွံတဳလပိုန် ဖဵုကုသဵုအဲဍိက် မဂွံဒက်စဵုသၠဖ္ဍာန်ကဵုဒါန် ကဵုတဳလမၞုံကုပိုန်ကျာ်တြဲလၟုဟ်ဝွံဂှ် ပ္ဍဲကာလအဲဍိက်ကတဵုဒှ်ကျာ်တေံဂှ် သၠဖ္ဍာန်ဗွဲမရာၚ်ဆာဲစိစောန် မၞုံဗၞတ်(၁၂)ယောဇနာ သီုကဵုဂ္ညိဂ္ညာတ် ကယျိုၚ်ကယျဝ်မတၟုဲတဴ နကဵုပ္ကဴထဝ်ပ္ကဴသြန် ပ္ကဴသိလ္လာပ္ကဴဗၠဲ မတၟုဲတဴနကဵုရတ်ထပှ်ပြကာ ကဵုဂွံဒှ်ကုအဲဍိက်ညိကျာ် ရဴသာ်ဝွံ ရာဒနာမိက်တုဲ နလ္ၚောဝ်မဆိုက်ဗ္ဒက်မသုန်ပြကာ လ္ၚောဝ်တဳလမၞုံကုပိုန်ကျာ်တြဲတုဲ ဂဇအ်တန်ဒၟံၚ် ပ္ဍဲဌာန်မွဲမဗၠးဒုဟ်တြဴသာ်ရ။
(၅)ခဏ်ဂၞကျာ်ဂေါတမဳ ကဵုဒါန်သ္ၚာထဝ်
ပ္ဍဲကာလဂှ် ပရိသာတ်ခမဳဂမၠိုၚ် ဗရုရမျာၚ်ရုသံၚ်ကောလံ ကောလကတဵုဒှ်ကၞုက်ကၞာဲတုဲ အသဳတိသာဝက မှာထေရ်ဒ္စါံစှော်ဂမၠိုၚ်ကီု ခမဳသ္အာၚ်ဂမၠိုၚ်ကီု သ္ၚာထဝ်မဟဂံၚ်ဒုၚ်ဂိုၚ်ကေတ်ဂှ် ခမဳအညတြမွဲဇကု ဂိုၚ်ဒုၚ်ကေတ်ရ ရဴသာ်ဝွံ ရုရုသံၚ်သံၚ်ဂလာန်မကြံၚ်မ္ၚိုဟ် ဟီုဂရိုဟ်ညာန်တဴအိုတ်ရ ဂလာန်ဂှ် ကျာ်တြဲမိၚ်တုဲ သဘဴဓမ္မတာကျာ်မ္ဂးဂှ် ရံၚ်သ္ၚဳတဴဂကောံပရိသာတ်လၟိုန်ရ။
နိဿဲ
ပြကိုဟ်သၠပတ်အဓါန်မသုန် ကေုာံ ပြကိုဟ်အနာဂတာဝၚ် လိက်ဝွံကျာ်ဇၞော်အ္စာတၠဘဒ္ဒန္တဥတ္တမာရမ္ဘထေရ်ဘာဝင်္ကဝိဝေကာရာမ ထက်တက်တြးလဝ် နကဵုနယ်ကယ်ပ္ဍဵုဗီု လိက်ခေတ်တၟိ ပ္ဍဲသက္ကရာဇ်သာသနာ ၂၅၄၂ သၞာံ သက္ကရာဇ်ဍုၚ် ၁၃၆၁ သၞာံ သက္ကရာဇ်ခရေတ် ၁၉၉၉ သၞာံဂှ်ရ ဒတုဲဖဵုသွက်ဓမ္မဒါနရောၚ် နိဗ္ဗာနပစ္စယောဟောတု
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၂) ညးမ္ဒးပကာဂစိုတ် နကဵုအန္တရာဲကပ်ယဲဂှ် ဗွဲမဂၠိုၚ်ကတဵုဒှ် ပ္ဍဲဍုၚ်သွဝ်အိုတ်ရ
(၂၂)ဗၞတ်ဗ္ၜတ်သၠုၚ်ဂတဴကျာ်
သၠုၚ်ကျာ်တြဲအရဳယျဂှ် ဒ္စါံစှော်ဟတ်မဒှ်ရ ဂၞေၚ်မတ်မွဲမွဲတုန် မသုန်မသုန်ဟတ်မဒှ်ရ ဇၞော်သၟန်ပါၚ်ဂှ်လေဝ် မၞုံမသုန်ဟတ်ရ သၠကတောဝ်လေဝ် မၞုံအစံက်သၠုၚ် မသုန်ဟတ်ကီုရ အကြာကြာဇွပ်လပှော်ဇိုၚ်လပှော်တဲတံဂှ်လေဝ် ဗၞတ်မွဲမွဲက္ဍဟေၚ် မဒှ်ရ ဇမၠိၚ်ဂတာဇိုၚ်ဂှ်လေဝ် ဗၞတ်စှ်ဟတ်ဟေၚ်မဒှ်ကီုရ နူမတ်စိၚ်စဵုကဵုစိုပ်က္ၜံၚ်ဂှ် မၞုံၜါစှော်ဟတ်ရ ပ္ဍဲကာလဂှ် မၞိဟ်ပက္ကတိဂမၠိုၚ်တုန် သၠုၚ်ဍေံတံ မဒှ်ပန်စှော်ဟတ်ရ ဇမၠိၚ်ဇွပ်သၟန်ပါၚ်ဂှ် မဒှ်ၜါဟတ်ကဵုမွဲက္ဍရ ကောန်ၚာ်တံမကတဵုဒှ်မၞိဟ်မွဲတ္ၚဲမ္ဂး သၠုၚ်မသုန်ဟတ်မဒှ်ရ ဗွဲအဝယ်အိုဿီုပ္ဍဲမၞိဟ်ပက္ကတိဂှ် သၠုၚ်ဒတဴကီု ဒဳ က္ၜံၚ် တံၚ်ယျကီု မုက်မတ်ကတောဝ်ကီု ကရဵုတဲကီု ကဝက်ကဝက်ကျာ်ဟေၚ် မဒှ်ရ ပ္ဍဲကာလဂှ်တုန်လေဝ် အိုဿီုမၞိဟ်တြုံမၞိဟ်ဗြဴ မဍိုက်ပေၚ်တဴကဵုအဝယ်မသုန်ပြကာ နကဵုသၠုၚ်သဝ် ကြောံဇြာဲ သွက်ဂွံဂၠါဲဟီုဗျိရၚ်သ္ကံ ဟွံမွဲသက်သက်ရ ဆဂှ်ဟွံသေၚ် မပ္တံကဵုဒမျိုၚ်ဗ္တာၚ်ဗ္ကေတ် သမြီအးကီု သ္ဇက်ဂွံဗျိဟီုဂးရၚ်သ္ကံ ဟွံမွဲရ မပ္တံကဵုအဝယ်ကုန်ကိုက် ကွကွေန် ဂၠုသပါအသံက်ကဠာ ခါဒုတ်ပြၚ်ဏဳတံဂှ် ဟွံမွဲရ မပ္တံကဵုယဲ(၉၆)ကီု အိုဿီုပရိုက်ဥပ္ပဒြဴ ဝိဝဲသတြုသၞတံဂှ်လေဝ် ဟွံဒးညာတ် ဟွံဒးမိၚ်သက်သက်ရ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံသာမဏဳ ကျာ်တြဲမပြဲလောန်မ္ဂးဂှ် မုဒၞါဲဌာန်ဒေသမွဲမတဴရောအဴရဴသာ်ဝွံ သၟိၚ်က္လေၚ်သၟာန်ပၠန်ရ
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
ရဴသာ်ဝွံ အာယာစနပန်သာ် မှာထေရ်အနန် အာတ်လွဵုကဵုကျာ်တြဲ ဒ္စါံသာ်ဂှ် တုဲဆဝွံရ
(၂၁)သ္ဂုတ်သွာတ်အယုက်ကျာ်တြဲအရဳယျ
ဘိက္ခဝေ၊ ယွံခမဳဂမၠိုၚ် ။ မနုဿေသု၊ ၚ်မၞိဟ်ဂမၠိုၚ်။ အသဳတိဝဿ သဟဿာယုကေသု၊ နကြိဂွံမံၚ်ဗၞတ်အယုက်ဒ္စါံစှော်လ္ၚီသၞာံတုဲနေဝ် ။ မေတ္တေယျောနာမ၊ တၠဳလဂှ်ဒမၞုံယၟုမေတ္တေယျ ။ ဘဂဝါ၊ ၚ်ကျာ်တြဲ ။ လောကေ၊ ပ္ဍဲကဵုလိုက်ဝွံ ။ ဥပ္ပဇ္ဇိဿတိ၊ ကြက်ကတဵုဒှ်ရ။ ညာတ်ကဵုပါဠိသက်သဳသာဓက အတိုၚ်မကၠုၚ်ပ္ဍဲသုတ်ပါထေယျဝွံတုဲ အယုက်ကျာ်တြဲအရဳယျမေတ္တေယျဂှ် ဒ္စါံစှော်လ္ၚီသၞာံဂှ် ဒှ်စၟတ်ဍာံရ အတိုၚ်မကၠုၚ်ပ္ဍဲသုတ်ပါထေယျဂှ် နူအယုက်သတ္တံစှ်သၞာံဂှ် ဇၞော်မောဝ်တိုန်အာစိုပ် အယုက်သတ္တံ ဒ္စါံစှော်လ္ၚီသၞာံတုဲ ကျာ်တြဲအရဳယျမေတ္တေယျ ကတဵုဒှ်ရ ဂလာန်ဂှ် လ္ပါ်အယုက်သတ္တံမဇၞော်မောဝ်တိုန် ညံၚ်ရဴမဒှ်ဒၟံၚ်ကီုသာ်ဂှ်ဟွံသေၚ် လ္ပါ်အယုက်သတ္တံလဟုတ်စှ်ေဟေၚ် ကျာ်တြဲအရဳယျကတဵုဒှ် ဂပ်ဝ်သမ္တီညိ ဂလာန်မ္ဂး အသဳဝဿ သဟဿာယုကေသု ဘိက္ခဝေ မနုဿေသု မေတ္တေယျော နာမ ဘဂဝါ လောကေ ဥပ္ပဇ္ဇိဿတိဝွံ ဗွဲအစောံအာယုက်သတ္တံ ဇၞော်မောဝ်တိုန်ဂှ် ကျာ်တြဲဟွံတွံရ ကာလအဃောအယုက်သတ္တံ ဇၞော်မောဝ်တိုန်ဂှ် ကျာ်တြဲဟွံကတဵုဒှ်ရ ပ္ဍဲကာလလဟုတ်စှ်ေဟေၚ် ကျာ်တြဲ ကတဵုဒှ်ရ ဟိုတ်ဂှ်ရ ယြဴပ္ဍဲကာလမွဲ အယုက်သတ္တံ ဇၞော်မောဝ်တိုန်အာတုဲ အာစိုပ်မွဲအသၚ်ဃဲတုဲ မွဲလှ်ေပၠန် လဟုတ်စှ်ေကၠုၚ်တုဲ တန်တဴပ္ဍဲကာလအာယုက်သတ္တံ ဒ္စါံစှော်လ္ၚီသၞာံရ ပ္ဍဲကာလဂှ် ကျာ်တြဲအရဳယျမေတ္တေယျ ကတဵုဒှ်ရ။
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
ရဴဝွံ အန္တရာဲကပ် ပိသာ်ကတဵုဒှ်ရ
(၁၂) စၞောန်ထ္ၜးပရောပရာအဓါန်မသုန်
အဲသ္ပပရိနိဗ္ဗာန်ပန်ဂိတုလောန်အာတုဲ ပ္ဍဲဍုၚ်ရာဇာဂြိုဟ် သၟိၚ်အဇာတသတြု မပကၚ်ရၚ်ပသၟိၚ်ဂဇအ်နန် ကာလဂှ် သ္ပပဓါန်ကဵုမှာထေရ်ကဿပတုဲ ပတိုန်လဝ်ပဌမသံဂါယန သုတ္တန္တပိဋကတ်ဂှ် ပသ္ဇိုၚ်ကဵုမှာထေရ်အနန် ဝိနယပိဋကတ်ဂှ် ပသ္ဇိုၚ်ကဵုဥပလိထေရ် အဘိဓမ္မပိဋကတ်ဂှ် ပသ္ဇိုၚ်ကဵု မှာထေရ်ကဿပရ မှာထေရ်ကဿပ မဒှ်ဇမၞော်ဂိုန် ဂကောံတၠအရှန်မသုန်ကၠံ လုကဴပန်ဂိတုဇန်သတပ် ဖ္ဍောတ်ပတိုန်ပါၚ်ပိဋကတ်ပိရ ပဌမသံဂါယနတုဲရ နူပဌမသံဂါယနဂှ် ရိုဟ်အာပေၚ်ကၠံစှ်ဒ္စါံသၞာံတုဲ ပ္ဍဲဇရေၚ်ဍုၚ်ဝေသာလဳ သၟိၚ်ကလာသောက မပကၚ်ရၚ်ဍုၚ် ပသၟိၚ်ဂဇအ်နန်ဂှ် သ္ပပဓါန်ကဵုမှာထေရ်ယသတုဲ ခမဳညးဒ္စါံပြာကတ်လောန်တုဲ သာဠထေရ်မွဲ ခုဒ္ဒသောဘိတထေရ်မွဲ ဝါသဘထေရ်မွဲ ရေဝတထေရ်မွဲ သမ္ဘူတထေရ်မွဲ သုမ္မဏထေရ်မွဲ မှာထေရ်ၜါဟွံပြာကတ်ပ္ဍဲသၠပတ်ဏံ ဣဝွံ မှာထေရ်ဒ္စါံရ ပၞောဝ်ညးဒ္စါံဂှ် ယသထေရ်မွဲရောၚ် ကၠေံစိုတ်ကတဵုဗဒှ်ရ မှာထေရ်ရေဝတမွဲ လေပ်ဇန်သတပ်လဝ်ပိဋကတ်ပိ ဒုတိယသံဂါယန ထပှ်ဂိတုသ္အးတုဲရ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယဝ်ရအဲဟွံအာဟံၚ်ပြာ်မ္ဂး သၟိၚ်ဒးလဟုတ်ဒဲ ကၠုၚ်ဟွံစိုပ်အဲရသွံ နူကၠာဟွံဂွံကၠုၚ်စိုပ်အဲဏီဂှ် သ္ဒးပကာဂစိုတ်ဏောၚ် သာ်ဝွံဂးတုဲ ကျာ်တြဲပ္တောံရုပ်ထဴဗျုမွဲ တက်သဲကၠုၚ်ကွဳတုဲ အာစိုပ်ဇရေၚ်သၟိၚ်ဂှ်ရ သၟိၚ်စက္ကဝဝ်ဂှ်တုန်လေဝ် ခါမညာတ်ကွဳဂှ်မ္ဂး သာ်ဝွံသၟိၚ်ကော်ဟီုရ။
(၁၁)ကောန်ဒေဝတဴဝိသုကမ္မ စှ်ေဟီုဒလောံဗ္တောန်
(၂) ရောဂန္တရကပ္ပ အန္တရာဲကပ် ပွမကတဵုဒှ်ယဲ
(၂၁)သ္ဂုတ်သွာတ်အယုက်ကျာ်တြဲအရဳယျ
ဗုဒ္ဓါ၊ ၚ်ကျာ်တြဲဂမၠိုၚ် ။ အာယုမှိ၊ ၚ်အယုက် ။ ဝဍ္ဎမာနေ၊ နကြဳဇၞော်မောဝ်တိုန်တုဲနေဝ် ။ ဟိယသ္မာ၊ ယြဴဟိုတ်မွဲ နနိဗ္ဗတ္တန္တိ၊ ပ္ဍံဟွံကတဵုဒှ်အိုတ်ရ ။ ဟာယမာနေပန၊ ပ္ဍဲကာလအယုက်လဟုတ်စှ်ေဟေၚ် ။ ဟိယသ္မာ၊ ယြဴဟိုတ်မွဲ ။ နိဗ္ဗတ္တန္တိ၊ ပ္ဍံကတဵုဒှ်အိုတ်ရ ။ တသ္မာ၊ ဟိုတ်ဒၟါဒှ်သာ်ဂှ်ရ ။ ယဒါ၊ ယြဴပ္ဍဲကာလမွဲ ။ အာယု၊ ၚ်အယုက် ဝဍ္ဎိတွာ။ ဇၞော်မောဝ်တိုန်အာတုဲ အသင်္ချေယျတံ၊ န်ဒဒှ်မွဲအသၚ်ဃဲ ။ ပတွာ၊ အာစိုပ်တုဲ ။ ပန၊မွဲလှ်ေပၠန် ။ ဟာယမာနံ၊ ၚ်မလဟုတ်ယုတ်စှ်ေအာဂှ်တုဲ ။ အသဳတိဝဿ သဟဿကာလေ၊ ပ္ဍဲကာလအယုက်ဒ္စါံစှော်လ္ၚီသၞာံ ။ ဌဿတိ၊ ကြက်တန်တဴရ ။ တဒါ၊ ပ္ဍဲကာလဂှ် ။ တံ၊ ၚ်ကျာ်တြဲအရဳယျမေတ္တေယျဂှ် ။ ဥပ္ပဇ္ဇိဿတိ၊ ကြက်ကတဵုဒှ်ရ ။ ဣတိအယံ၊ ၚ်ဣဝွံတုန် ။ အတ္ထော၊ မဒှ်ရထရောၚ် ။
(၅)ခဏ်ဂၞကျာ်ဂေါတမဳ ကဵုဒါန်သ္ၚာထဝ်
တဳလပိုန်စွံဓရ်ကရုဏာ ဆာန်ဍူအဲဍိက်တုဲ သ္ၚာထဝ်ဝွံ သြဝ်ကညဒုၚ်ဒါန်ညိကျာ် ရဴသာ်ဝွံ အာတ်အခေါၚ်ရ သ္ၚာမွဲဂတှ်ေဂှ် ကျာ်တြဲဒုၚ်ကေတ်ရ သ္ၚာမွဲဂတှ်ေဂှ် သြဝ်တၠအဲပြာပ်အာကဵုဒါန်ကုသၚ်ညိ သာ်ဝွံ ကျာ်တြဲသ္ဂးရ ဂၞကျာ်ဂေါတမဳလေဝ် ဒုၚ်ဝန်ဂလာန်တဳလမၞုံကုပိုန်ကျာ်တြဲတုဲ သ္ၚာထဝ်မွဲဂတှ်ေဂှ် ပြာပ်အာကဵုဒါန်ကုတဳလပိုန်သၚ်ဂမၠိုၚ်ရ မှာထေရ်ဒ္စါံစှော်ဂမၠိုၚ်ကီု ခမဳသ္အာၚ်ဂမၠိုၚ်ကီု ညးမွဲလေဝ် ဟွံဂံၚ်ဒုၚ်ကေတ်အိုတ်ရ။
ဂၞကျာ်ဂေါတမဳတုန် ပ္ဍဲဌာန်ဇရေၚ်တဳလမၞုံကုပိုန်ကျာ်တြဲ ဟွံသ္ၚောဲဟွံညန် နလ္ၚောဝ်မသုန်ပြကာဂှ် လ္ၚောဝ်တုဲ ဂဇအ်တန်ဒၟံၚ်ရ ဂၞကျာ်ဂေါတမဳ ညာတ်ဒးစၠးစရာဲတဳလမၞုံကုပိုန်ကျာ်တြဲတုဲ ပံက်ပ္တိတ်ကြောတ်မၞိက်ဂှ်တုဲ သ္ၚာထဝ်မွဲလ္ၚဝ်ဂှ်ရပ်ကေတ်တုဲ ဂရၚ်ပ္တီတိုန်ကျာ်တြဲရ ယွံတဳလမၞုံကုပိုန်ကျာ်တြဲ မဍိုက်ပေၚ်တဴကေုာံပိုန်တြဴပြကာ အဲဍိက်ရန်တၟံကဵုတဳလပိုန်တုဲ သ္ၚာထဝ်ဝွံ နတဲအဲဍိက် ကၠောန်လဝ်ဗွဲမသ္အးဇ္ၚး တတ်လဝ်ဗွဲမဒးရးရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
ဣဝွံ လွဵုဆေဝ်ဒဝ်ပန်သာ်ရ
(၃၅)ခဏ်မှာထေရ်သာရိပိုတ်အာတ်အခေါၚ် ကဵုတွံဖဵုလျးကျာ်တြဲအရဳယျ မပ္တုဲလဝ်ပ္ဍဲဘဝအတိက်
ယွံသာရိပိုတ် ကျာ်တြဲအရဳယျမ္ဂးဂှ် ပ္ဍဲကာလအတိက်မကလိလောန်ကၠုၚ်တုဲ တေံဣတေံမဒှ်သၟိၚ်စက္ကဝဝ် မၞုံယၟုသင်္ခရ ဂွံပကၚ်ရၚ်လဝ်ဍုၚ် ဣန္ဒပဌနာဂဵုရ ဇမၠိၚ်ဍုၚ်ဂှ် ပိယောဇနာရ ပါၚ်တြၚ်ဍုၚ်ပန်ဒိုဟ်ဂှ် တၞံကဝ်လဗဗြိုက်ပန်တၞံ မၞုံတဴရ ပြာသာဒ်လေဝ်ထပှ်ဘုံ မၞုံကဵုအစံက်သၠုၚ်(၂၅)ယောဇနာ ဂွံဒုၚ်စသိုၚ်တဴ ညံၚ်ရဴဘုံဍုၚ်သွဝ်ကီုဂွံမံၚ်တဴ ပ္ဍဲကာလဂှ်လေဝ် ကျာ်တြဲအရဳယျမေတ္တေယျမ္ဂးယၟုကီု မကတဵုဒှ်ရ ဒဒှ်ကျာ်မကတဵုဒှ်တုန်လေဝ် သၟိၚ်စက္ကဝဝ်ဂှ် ဟွံဂွံမိၚ်ဟွံဂွံတီတုဲ ဟိုတ်မမံၚ်သ္ၚောဲသြာဲဂှ် ဟွံဂွံမိၚ်ပရိုၚ်ရတ်ပိပြကာသက်က်ဟေၚ် ၜိုန်ဂှ်လေဝ် သၟိၚ်စက္ကဝဝ်ဂှ် သၟိက်ဂွံတီဒဒှ်ကျာ်တြဲ မကတဵုဒှ်ဂှ်တုဲ သာ်ဝွံ ရာဒနာမိက်တဴရ ယြဴပူဂဵုမွဲ ပ္ဍဲဌာန်ကျာ်တြဲမကတဵုဒှ်ဂှ် ရတ်ပိပြကာမတွံဂး ကျာ်ဓရ်သၚ် မၞုံတဴဂှ် ယဝ်ရဟီုထ္ၜးကဵုအဲမာန်မ္ဂး ပူဂဵုမဟီုထ္ၜးကဵုအဲဂှ် အဲဇိုန်ကဵုသၟိၚ်စက္ကဝဝ်စၞးအဲရ နနဲသာ်ဝွံ ရပ်နပ္ကဴထဝ်တုဲ သ္ပအဓိဌာန်ပတ္တနာတုဲ ရာဒနာမိက်တဴရ။
(၃)ခဏ်ဗောဓိသတ်အဇိတသ္ပခမဳ
လောကဝိဒူသယမ္ဘူ အထောဋ်ကၞောတ်တိုက်ပိတဴ ပြဲနူလ္တူမၞိဟ်ဒေဝတဴဂမၠိုၚ်ဂှ် ဒှ်ကျာ်တြဲဂေါတမပိုဲတုဲ နကဵုအိန်ရိယာပိုတ်ပန် တန်တဴဒၟံၚ်ပ္ဍဲဍုၚ်ရာဇာဂြိုဟ် ပ္ဍဲဘာဝေဠုဝန်ရ ပ္ဍဲအခါကာလမတန်တဴဒၟံၚ် ပ္ဍဲဘာဝေဠုဝန် နကဵုအိန်ရိယာပိုတ်ပန်ဂှ် ဗောဓိသတ်အလံၚ်ကျာ်တြဲ အရဳယျမၞုံယၟုအဇိတဂှ် သ္ပဟိုတ်ကဵုသၟိၚ်အဇာတသတြုတုဲ ကၠုၚ်တန်ပဋိသန္ဓိ ပ္ဍဲဂၠံဂဝ်ဂၞကျာ်ဇၞော်သၟိၚ်ဂှ် မၞုံယၟုကဉ္စနဒေဝဳတုဲ ပေၚ်စှ်ဂိတုဟေၚ် သၠးပဋိသန္ဓိရ။
(၁၆) စၞောန်ထ္ၜးအုပ်ကၠေံနိဂီု
မွဲဗတံစွံ      ပိပိကဠောံ      ယဝ်သ္ဂောံထိုအ်ၚိတ်
(၁၄) စၞောန်ထ္ၜးခဏ်ကျာ်တြဲအရဳယျမေတ္တေယျက္တဵုဒှ်
သဘဴဗောဓိသတ်ကျာ်တံဂှ် ကာလဗဗၞးလ္ၚောဝ်သၟိၚ်ဂှ် ကတဵုဒှ်ပ္ဍဲဂကူသၟိၚ်ရ ကာလသၟိၚ်ဒးလ္ၚောဝ်ဗဗၞးဂှ် ကတဵုဒှ်ပ္ဍဲဂကူဗဗၞးရ ပ္ဍဲကာလဂှ် ဗဗၞးပြောဟိတ်အ္စာသၟိၚ်စက္ကဝဝ်ဂှ် မၞုံတဴကဵုသ္ဂေဟ်သွဟ်ပိုန်ဟာန် ဇၞော်ကဵုဒြဟတ်လောန် ပိုန်ဟာန်ညံၚ်ရဴဂၠးတိသုန္ဓရဳကီုရ၊ ယၟုဗဗၞးဂှ် သုဗြဟ္မဒေဝဂးယၟု မၞိဟ်ဗြဴဂှ်ဗြဟ္မဝတဳဂးယၟု ဗောဓိသတ်စုတိစှ်ေကၠုၚ် နူဍုၚ်သွဝ်တုဿိတာပူဂှ် ပ္ဍဲဂဝ်ဂၞဴဗၞးဗြဴဂှ် တန်ပဋိသန္ဓိရ အိုတ်ဒေဝတဴဂမၠိုၚ် ဒးမၚ်မွဲလဝ်ဂဝ်ဂၞဴဂှ် ဒဵုကဵုအာစိုပ်ပေၚ်စှ်ဂိတုတုဲ ကတဵုဒှ်မၞိဟ်ရ ပ္ဍဲကာလဂှ် အိုတ်ဂတာအလုံတကံဇမ္ဗုဒိပ်မွဲ နိမိတ်(၃၂)သာ် ကတဵုဒှ်ကၠုၚ်အိုတ်ရ ကြဴဝွံ ဇၞော်တိုန်အာတုဲ ဗောဓိသတ်တန်ဒၟံၚ်လ္တူပြာသာဒ်ပိရ။
(၁၅) စၞောန်ထ္ၜးပြာသာဒ်ပိသာ်
ပ္ဍဲသၟတ်တၞံဆုဇုက်ဂၞု မဒှ်ဂမြၚ်ကျာ်ဂှ် ဂွံဒှ်ကျာ်ဂြၚ်ဓရ်ရ မုက္ခဝါကျာ်မတုပ်တဴညံၚ်ဒ္ၚဝ်ထဝ် သၠုၚ်ကျာ်(၈၀)ဟတ် သာံဒံၚ်လျးအုံနလုံ(၅)ဟတ် ပ္ဍဲကာလမဂါံကွာ်အာဂှ် ဍောၚ်ပ္ကဴဒကှ်ၜါဍောၚ် ရာၚ်ဒုၚ်ဇိုၚ်ကျာ်သဗ္ဗညုရ ထာၚ်ဒကှ်ဇၞော်ဂှ်(၃၀)ဟတ် ထာၚ်ဒကှ်သၟတ်ဂှ်(၂၀)ဟတ် ကျာ်သဗ္ဗညုရာၚ်ဆာဲတဴ ပ္ဍဲဒေါဝ်ဗၞဳကျာ်သြဳဗွဝ်ပိုန် ပ္ဍဲဒေါဝ်သ္ဍဲဟာန်မၞိဟ် ဒေဝတဴအိန်ဗြီုဂမၠိုၚ် အလုံစှ်လ္ၚီစက္ကဝါ လျးကျာ်တြဲဗျာပ်အာဗွဲလ္တူ ဒဵုကဵုဍုၚ်ဗြီု ဗွဲသၟဝ်ဒဵုနရက်အဝိက်ရ ပ္ဍဲဂၠးတိဝွံဂှ် ဒဵုကဵုအာစိုပ်ကၟာၚ်စက္ကဝါဟေၚ် ယးတၟးဒၟံၚ်ဟွံတီဗ္တံတ္ၚဲရ ဆသတိက် စာၚ်ဂြဴပကဴရာၚ် မဂွံတီဗတံ တ္ၚဲပၠိုတ်ရ
(၁၆) စၞောန်ထ္ၜးအုပ်ကၠေံနိဂီု
နရက်လေဝ်သြာဲ အပါဲလေဝ်စ္ဍး    ဝိဝဲဗၠးတိတ်
(၁၆)ပရူဗောဓိသတ်အရဳယျစှ်ေတန်ပဋိသန္ဓိ
ပ္ဍဲဍုၚ်သွဝ်တုဿိတာပူတေံဂှ် ပရိုၚ်ဣဒ္ဓိကြဳဇှ်ဒယှ်တှ် ဗောဓိသတ်အရဳယျမေတ္တေယျဂှ် ဒယှ်တှ်ပြာကတ်ဒၟံၚ်တုဲ ဒေဝတဴမတန်တဴ ပ္ဍဲစှ်လ္ၚီစက္ကဝါဂမၠိုၚ် တၞဟ်နသွက်ဂွံကတဵုဒှ်ကျာ် ပြာတ်ကၠုၚ်ကောံမွဲဟာန် အာတ်ပါၚ်အခေါၚ်တုဲ နကဵုပဉ္စဝိသောကန ပွမသ္ၚဳမၠာ်မွဲမသုန်သာ်ဝွံ သ္ၚဳမၠာ်တုဲ မွဲဟာန်ကေုာံ တွဳဝါရညးစှ်ဒ္စါံကိုဋ် စုတိစှ်ေကၠုၚ်နူဍုၚ်သွဝ် တုဿိတာပူတေံတုဲ စှ်ေတန်ပဋိသန္ဓိ ပ္ဍဲဂဝ်ဂၞဴမိဗမၞးဗြဴ မၞုံယၟုဗြဟ္မဏဝတဳ မဒှ်သမ္ဘာဗမၞးဇၞော် မၞုံယၟုသုဗြဟ္မ ပ္ဍဲဍုၚ်ကေတုမတဳဂှ်ရ။
(၇)ခဏ်မှာထေရ်အဇိတ စဵုသၠဖ္ဍာန်သ္ၚာထဝ်
ကျာ်တြဲလေဝ် ဗဗေၚ်တၟံသာ်မၞိက်ဒဝါန်ဂှ်ပၠန် ပတိုန်ဖ္ဍုန်လဝ်ပ္ဍဲလ္တူဂတာတဲတုဲ ဗလးဏာပ္ဍဲအာကာသရ ဗဗေၚ်ဂှ် ဓလီုဖ္ဍိုက်အာဂၠံတိုက်စက္ကဝါ ဟွံတီကဵုဗၞတ်တွဵုတုဲ ကျာ်တြဲသ္ဂးကဵုခမဳဂမၠိုၚ်ရ ယွံခမဳတံ ဗဗေၚ်တၟံအဲကျာ်ဗလးဏာဂှ် မဟာထေရ် အသဳတိသာဝကဒ္စါံစှော်ဂမၠိုၚ်ကီု ခမဳဂမၠိုၚ် သ္အာၚ်နူဂှ်ကီု အာဂိုၚ်ကေတ်နၚ်ညိ ရဴဝွံဖအောဝ်ဏာရ။
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(၂) ယြဴညးမွဲ သၟိက်ပ္တီသဗ္ဗညု ကၠုၚ်စိုပ်အဲဍိက်တုဲ အဲဍိက်လ္ၚောဝ်ပ္တီသဗ္ဗညုဂှ် ဗွဲမပြဟ်ဟၚ် သဗ္ဗညုကဵုအခေါၚ်ကဵုအဲဍိက်ညိ
(၃၆)ခဏ်သၟိၚ်သၚ်္ခကေုာံသာမဏဳသၟတ် ဆဵုညာတ်ရၚ်သ္ကံ
ယွံသာရိပိုတ် ရဴသာ်ဝွံ ရာဒနာမိက်တုဲ ဟိုတ်နူမကေၚ်ကဵုလဝ်ဒါန်ဂှ်ရ ကျာ်တြဲအရဳယျမေတ္တေယျဂှ် လျးအရံၚ်အံၚ်သူ မဂဵုလဟဵုတၟးတဴ လုကဴကာလဟွံတီဗ္တံတ္ၚဲ ဣၚုဟ် အဲကျာ်တွံကုသာရိပိုတ်ရ ယွံကောန်သ္ဍိုက်သာရိပိုတ် ကြဴနူဂှ် သၟိၚ်ရာမဂှ်တုန် ဒှ်ကျာ်တြဲ ရာမသမ္ဗုဒ္ဓရ သၟိၚ်ပဿိုန် ကောသလရးဂှ်တုန် ဒှ်ကျာ်တြဲဓမ္မရာဇာ ဒေဝတဴမာဂှ် ဒှ်ကျာ်တြဲ ဓမ္မသာမိရ သၟိၚ်အဘိန္ဒရမတုန် ဒှ်ကျာ်တြဲ နာရဒရ ပ္ဍဲကဝ်ဂမၠိုၚ်မသၟေဟ်ကြဴနူဂှ်လေဝ် ညးမပ္တံကဵုဗမၞးဒေါနတံဂှ် ကြက်ကတဵုဒှ်ရ ကျာ်တြဲပိုဲ တွံကဵုမှာထေရ်သာရိပိုတ်ရ ဂလာန်ဝွံ ကၠုၚ်ပ္ဍဲအကထာ ပြကိုဟ်မဟာဝၚ်တေံရ။
(၃၀)ခဏ်မသ္ပပရိနိဗ္ဗာန် နကဵုနိဗ္ဗာနဓါတ်
ယွံသာရိပိုတ် ကျာ်တြဲအရဳယျဂှ် အိုတ်ကဵုကောန်ကွးတံညးဂမၠိုၚ်ဂှ် နကဵုတဝှ်ဍောၚ်ဓရ် ပၞာၚ်တိုၚ်ထဝ်သ္ဍဴဒိပ်ဂှ် ပၠေၚ်ကၠေံဒမၠုမတွံဂး ကိလေသတုဲ စဳပျးကဵုလျးတၟးမတွံဂး သဗ္ဗညုတညာဏ်တုဲ (သဗ္ဗညုတညာဏ် မစဳပျးလဝ်ကဵုသတ္တံဂမၠိုၚ် ကဵုတိတ်ဗၠးနူခရိုၚ်သံသာ ကဵုဂွံစ္ဍးအာ နူလောဘ ဒေါသ မောဟအဝိဇ္ဇာ ကဵုဂွံသာဲအာ နူကိလေသလက်ကၠိုက်ကၠိလ္ၚေၚ်ဂှ်ညိ လဝ်စိုတ်တုဲ ကျာ်တြဲပျးဒိုဟ်လဝ်ဍောၚ်ဓရ်ဂၠံၚ်တရဴ ဍုၚ်သွဝ်ဗြီု နိဗ္ဗာန် သွက်သတ္တံဂမၠိုၚ် စွံပတိုန်လဝ်အိုတ်တုဲ)နကဵုနိဗ္ဗာနဓါတ် ဟၟဲကဵုဝိပက်ကမ္မဇရုပ်မသၟိဟ်ဂှ် ကျာ်တြဲကညလုပ်အာ ဍုၚ်ဇၞော်နိဗ္ဗာန်ရ ကျာ်တြဲအရဳယျမေတ္တေယျမ္ဂးဂှ် ဗွဲလၟေၚ်ဝေါဟာရ သတ္တံဂမၠိုၚ်မဟီုဂးတဴရောၚ် ပ္ဍဲကာလဒှ်ကျာ်တုဲဂှ် ဗုဒ္ဓရာဇာ ဣၚုဟ်မကော်ခဴစယၟုရောၚ်။
(၁၇)ခဏ်ဗောဓိသတ်ဒုၚ်စသိုၚ်ပိုန်လောကဳ
ညးမသၠးပဋိသန္ဓိမွဲစွံ ကရောံဗောဓိသတ်ဂှ် ညးစှ်လ္ၚီကိုဋ်ရောၚ် ညးတံဂှ် ဒှ်အမာတ်ဇၞော်ဟေၚ်ရ ကုကောန်သၟိၚ်အဇိတ တၞဟ်နသွက်ဂွံဒုၚ်စသိုၚ် ပိုန်ဘိုက်လောကတုဲ ပြာသာဒ်ပန်တၞုၚ် မရာၚ်ဆာဲတဴ နကဵုလျးအရံၚ် သီုကဵုမဂဵုလဟဵုတဴနကဵုလျးအရံၚ် မတၟုဲတဴနကဵုရတ်ထပှ်ပြကာ ရာၚ်ဆာဲကျေဝ်ဂေါဝ်တဴ ဗွဲမလောန်ဗၞတ် ကၠုတ်ပါ်တိုန်တုဲ ကတဵုဒှ်ရ ပြာသာဒ်မွဲမွဲတၞုၚ်ဂှ် ဂၠံတိုက်ထပှ်ထပှ်လ္ၚီ ပ္ဍဲမွဲမွဲလ္ပါ်ဂှ် ။ ပလ္လၚ်ထပှ်ထပှ်လ္ၚီ မတၟုဲတဴနကဵုရတ်ဒ္စိတ်ပြကာ မစဳခၞံလဝ် ဇံၚ်ဂတဵုထပှ်ထပှ်လ္ၚီ  မတၟုဲတဴနကဵုသော်သတ်တၞဟ်ဟ်သာ် ၊ ပ္ဍဲပြာသာဒ်မွဲမွဲတၞုၚ်ဂှ် နုၚ်နိဓိထဝ်ဇၞော်ပန်နုၚ် မတၟုဲတဴနကဵုရတ်ထပှ်ပြကာ ကၠုတ်မံက်တိုန်ရ။
(၁၂) စၞောန်ထ္ၜးပရောပရာအဓါန်မသုန်
သာသနာအဲကျာ် ၜါလ္ၚီသၞာံကလိလောန်အာတုဲ ဂါံတိုန်သာသနာအဲကျာ် ပိလ္ၚီသၞာံပၠန်ဂှ် ပတိပတ္တိဗဒန်အာတုဲ ပရိယတ္တိအန္တရအဓါန်ဂှ် မဒှ်ပၠန်ရ ကာလဂှ် ပတိပတ်ကောန်ခမဳအဲကျာ်တံဂှ် သြိၚ်သြာဲလှဲလှာဲအာရ ဟွံဗိုန်ဟွံညန်အောန်တဴကဵုပတိပတ်ရ ဓုတၚ်စှ်ပိဂှ်လေဝ် ခမဳကောန်အဲကျာ်တံ ဟွံလ္ၚတ်ရ ခါရကောန်ခမဳအဲကျာ်ဂမၠိုၚ် မစဴသ္ၚိဒါယကာတံဂှ် ဟီုဂလာန်ချံက်ချာ ဂြိုၚ်ဝေၚ်ကဵုဒါယကာတံရ ခါရဒါယကာတံ မကၠုၚ်စိုပ်ဘာဂှ်လေဝ် ကလာန်ရာဇာကထာ တိရိစ္ဆာနကထာတံဂှ် မဟီုဇီုအိုတ်ရ ခမဳအဲကောန်အဲကျာ်ဂမၠိုၚ် က္ညစဴသ္ၚိဂှ် ဂွံကောန်ဒါယကာတုဲ မိန်ယိုက်ကေတ်သၞေံသၞဴတဴအိုတ်ရ ဆဂှ်ဟွံသေၚ်တုန် ၜိုန်ဟဂွံဗျု ဟဂွံယဲကီု ဍိုက်ကွဳဍိုက်သရေၚ် ပအသေဝ်အဟာန် ညံၚ်အသေဝ်အဟာန်သၟိၚ်ကီု ခမဳကောန်အဲကျာ်ဂမၠိုၚ် မသ္ပရ ကာလဂှ် ကတ်ဗ္တောန်အောန်အာရ ပၞောဝ်အာပတ်ထပှ်ဘုံဂှ် ဆအယာံမာတ်အာပတ်ပရာတ်ညိကီု ခမဳကောန်အဲကျာ်ဂမၠိုၚ် မမၚ်မွဲတဴအိုတ်ရ အိုတ်ခမဳကောန်အဲကျာ်ဂမၠိုၚ် မပဍိက်သကအ်စိၚ် ချေံ ပြေၚ် ဂၠဴအိုတ်ရ ခမဳကောန်အဲကျာ်လ္ၚဵုတံဂှ် ပတၠသြောံသ္ၚု တိဗ္ၚက ခံက်သြန်ထဝ်ဗွဲမဂွံအိုတ်ရ ကာလဂှ် ခမဳကောန်အဲကျာ်ဂမၠိုၚ် ဒးအာအပါဲဂၠိုၚ်ရအနန်၊ ဆဂှ်ဟွံသေၚ်ပၠန်တုန် ခမဳကောန်အဲကျာ်လ္ၚဵုလ္ၚဵုတံဂှ် ဂွံသြောံသ္ၚုထဝ်သြန်ဂၠိုၚ်တုဲ ဓရ်တွံအဲကျာ်မပြဲပြဲဂှ် ၜိုန်ညးဟွံက္လၚ်ပၚ်မှိၚ်ကီုလေဝ် ကြိုၚ်အာဂၠါဲတွံတွံဓရ်ကဵုညး အကြာဍုၚ်အကြာကွာန် ဌာန်အကြာသြော်အကြာအၚ် အကြာဗ္ၚတံအိုတ်ရ ဆဂှ်ဟွံသေၚ်ပၠန်တုန် ဓရ်တဝှ်အဲကျာ်တြဲဂှ် ကတဵုဗဒှ်ဂွက်စက်တုဲ သုၚ်စအရက်သိတုဲ ဒယှ်ေလှ်ေတဴအကြာဍုၚ်အကြာကွာန် အကြာသြော်အကြာပေါဲအိုတ်ရအနန်
(၄)ခဏ်ဂၞကျာ်ဂေါတမဳ သဳဒေံမိကျာ်တုတ်သ္ၚာထဝ်
ယာတ်တၞဟ်မွဲဂတှ်ေပၠန်ဂှ်လေဝ် တုပ်နဲသာ်ဂှ်ကီုရ ယာတ်မွဲလ္ၚဝ်ဂှ် စုတ်လဝ်အပ္ဍဲကြောတ်မၞိက်တုဲ ထီုပးလဝ်ပ္ကဴသြဴ မြမောဝ်ဗွဲမဂၠိုၚ် ရပ်ဂိုၚ်ကေတ်နကဵုတဲတုဲ ကြောတ်မၞိက်မစုတ်သ္ၚာထဝ်ဂှ် ယဵုစုတ်ပ္ဍဲလ္တူက္ဍိုပ်ဇကုတုဲ ဝတ္ထုသွက်ဂွံကဵုဒါန်ဗွဲမဂၠိုၚ် မပ္တံပိဏ္ဍပါတ်အဟာရဘောဇိုန်ကီု ရေၚ်တၠုၚ်တုဲ သီုကဵုမရပ်ဏာပ္ကဴသြဴမြမောဝ် ဇၞောဝ်အလာံရာဲတံၚ်ခေါန် တွဳဗွိုၚ်ကေတ် ကောန်သၟိၚ်သာကျဝၚ် တြုံဗြဴဂမၠိုၚ်တုဲ ပြာပ်အာဘာနိဂြောဓါရာံရ တဳလမၞုံကုပိုန်ကျာ်တြဲတုန်လေဝ် သၟးညံၚ်ရဴဗၞဳအဝန် သၟိၚ်ဂိတုဗၠာဲ မပွဳဗွိုၚ်လဝ်ဂကောံ သၟန်သၞံၚ်နက်သတ်ဂမၠိုၚ်တုဲ မမံက်တိတ်ကၠုၚ်ကီု သီုကဵုမပွဳဗွိုၚ်လဝ် ဂကောံဘိက္ခုသၚ်ဂမၠိုၚ် ဗလးဒၟံၚ်လျးတြဴသာ်တုဲ ဂဇအ်တန်ဒၟံၚ် ပ္ဍဲလ္တူသၞာထဝ်ဂှ်ရ။
(၃၂)စၞောန်ထ္ၜးသာသနာကျာ်တြဲအရဳယျမေတ္တေယျအိုတ်အာတုဲ ဗီုဒှ်ကဝ်ဒမၠု သုညကဝ်
သာသနာကျာ်တြဲအရဳယျမေတ္တေယျ ပိလက်ကဵုတြဴစှော်လ္ၚီသၞာံဂှ် (ပိကိုဋ်ကဵုတြဴလက်သၞာံကီု) ဘဒ္ဒြကဝ်ဝွံ နလၟေၚ်ဓမ္မတာဟေၚ် တူလေၚ်အာပၠန်ရ ကြဴနူဂှ် လုကဴတွဵုမွဲလက်ကဝ် (မွဲကိုဋ်ကဝ်လေဝ်ဂး) ဂှ် ဒှ်အာသုညကဝ် ကျာ်တြဲဂမၠိုၚ်တုန်လေဝ် ဂွံကတဵုဒှ်မ္ဂးဂှ် ဟၟဲသက်က်ရ ဒှ်ဒၟံၚ်ကဝ်ဒမၠု မဂၠုတဴကဵုသတ္တံဗွဲမလောန်ရ။
(၃၅)ခဏ်မှာထေရ်သာရိပိုတ်အာတ်အခေါၚ် ကဵုတွံဖဵုလျးကျာ်တြဲအရဳယျ မပ္တုဲလဝ်ပ္ဍဲဘဝအတိက်
ဖဵုလျးကျာ်တြဲအရဳယျ မပတုဲလဝ်ပ္ဍဲဘဝအတိက် ပ္ဍဲကာလဂှ် မှာထေရ်သာရိပိုတ် က္လေၚ်လ္ၚောဝ်ပ္တီကျာ်တြဲပၠန်ရ ဘန္တေဘဂဝါ ယွံတဳလမၞုံကုပိုန်ကျာ်တြဲ ပ္ဍဲလက်ထက်ကျာ်တြဲအရဳယျတေံဂှ် မၞုံကဵုအရံၚ်အံၚ်သူ လျးမတၟးတဴဟွံတီဗ္တံတ္ၚဲဂှ် မုရဴစရၚ်ဓရ်ကုသဵုမွဲမွဲ မဂွံကေၚ်ပတုဲလဝ် ပ္ဍဲဘဝအတိက်တေံတုဲ ညးမကလိဂွံသာ်ဂှ်ရောကျာ် သ္ပဟိုတ်ကဵုဓရ်ကရုဏာတုဲ သြဝ်ကညဟီုတွံကုအဲဍိက်ညိကျာ် ရဴသာ်ဝွံ မှာထေရ်သာရိပိုတ်အာတ်အခေါၚ်တုဲ ကျာ်တြဲသဗ္ဗညုလေဝ် သာ်ဝွံ က္လေၚ်တွံကဵုပၠန်ရ။
(၁၅) စၞောန်ထ္ၜးပြာသာဒ်ပိသာ်
''' (၁) သိရိဝဍ္ဎဂးပြာသာဒ်မွဲ
(၁၅)ဗီုပြာသာဒ်ဇၞော်ကၠတ်မံက်တိုန်ကၠုၚ်
ယွံသာရိပိုတ် ပ္ဍဲအခါကာလဂှ် တၞံသြောံမွဲမွဲတၞံ ဒကောၚ်သတ်မကတဵုဗဒှ်သတ်ဂှ်တုန် ကွဳထပှ်လ္ၚီ ထပှ်ကၠံ ထပှ်စှော်ၜါဖ္ဍိုက် ကေုာံ ၜါစှော်တြဴနကဵုၜါတုံနာဠဳ မၞုံတဴရ မသြောံမွဲမွဲမဂှ်တုန် မၞုံဗွိုက်ပိဍရ ယွံသာရိပိုတ် ပ္ဍဲကာလဂှ် မၞိဟ်ဂမၠိုၚ် ဂွံစတဴစၞမၞုံကဵုရှ်သာဍာတ်ကြောံ မကတဵုဒှ်ပ္ဍဲတၞံကဝ်လဗဗြိုက်ဂှ် ညံၚ်ရဴရှ်ဒိပ်ကီု သီုကဵုမဂွံစသုၚ်တဴတုဲ သၞေက်မၞိဟ်ဟေၚ် သီုကဵုမဂွံဝက်ပ္ဍဲကတောဝ်တုဲ မြမောဝ်ကြက်စၠန်တံဂှ် သီုကဵုမဂွံလံက်ဗဗိုဟ်တဴတုဲ ကယျိုၚ်ကယျဝ်မၞိဟ်ဂမၠိုၚ် မဂပ်ဂဝ်ကျိုၚ်ကျဝ်ဂ္ညိဂ္ညာတ် မပ္တံကဵုလစိန်လကံက် ဂွါကွက်ကံကီု သီုကဵုလကံက်ဇိုၚ် ကျိုၚ်ကျဝ်ကေတ်တုဲ ယာတ်မကတဵုဒှ် ပ္ဍဲကသိကရာဇ်ရးတံဂှ် ဗိုက်လတက်ကေတ်တုဲ စံၚ်ဒိပ်ဒေဝတဴ မၞုံကဵုရမျာၚ်ဍိုန်ဍိုန်ညှာညှာတံဂှ် သီုကဵုမတိၚ်တိုက်တဴ ဒုၚ်စသိုၚ်ဗွဲတသိုက်တုဲ ဂွံမံၚ်တဴအိုတ်ရ ယွံသာရိပိုတ် တကံဇမ္ဗုဒိပ် မၞုဲသလဲစှ်လ္ၚီယောဇနာဝွံတုဲ ညံၚ်ရဴဍုၚ်သွဝ်တာဝတိံကီု မဒှ်ရ ပ္ဍဲကာလဂှ် မၞိဟ်ဂမၠိုၚ် ကြက်ဝေၚ်တဴသ္ဘၚ်နက်သတ်အိုတ်ရ သၟးညံၚ်ရဴ သ္ဘၚ်နက်သတ်ဒေဝတဴသွဝ်ကီု မိပ်လဟိၚ်တဴရ။
(၂၂)ဗၞတ်ဗ္ၜတ်သၠုၚ်ဂတဴကျာ်
ယွံသာရိပိုတ် ပ္ဍဲကာလဂှ် ဗောဓိသတ်အရဳယျ မွဲဟာန်ကေုာံ ကောန်သမ္ဘာ အဃောမစသိုၚ်ဝေၚ်ဂြိုၚ်ဒၟံၚ် ပ္ဍဲပြာသာဒ်သီုကဵုဍိက်ကမၠောန် မကၠောန်ၜိုတ်သဳကၠဳဂၠိုၚ်ကဵုဗနဳ ကွိၚ်ကွိုက်အခိုက်နာနာသာ်ဂှ် နကြဳဇှ်ပါရမဳဗောဓိသတ် ကၠုၚ်ကောံညဳသာအိုတ်တုဲ ကတဵုဗဒှ်လောကဇျာန် သီုကဵုယာန်ပြာသာဒ်ဂှ် ညံၚ်ရဴက္ၜိုပ်ၜၚ်ထဝ်ပါတဟံသာ ပဝ်ယာန်အာပ္ဍဲလ္တူအာကာသဂှ်ကီု ကလာၚ်တိတ်အာရ ပ္ဍဲကာလဂှ် ညးမၞုံပၟိက်သၟိက်ဂွံဗက်တိတ်အာဂြိုဟ် ကရောံဗောဓိသတ်ဂှ် ဟိုတ်နူဣဒ္ဓိကြဳဇှ်ဗောဓိသတ်ကီု ဟိုတ်နူအာဏာသၟိၚ်သင်္ခစက္ကဝဝ်ကီု နကဵုအာဏာဒေဝတဴဂမၠိုၚ်ကီု နကဵုတရဴအာကာသဟေၚ် ကလာၚ်ဗက်အာအိုတ်ရ
(၅) စၞောန်ထ္ၜးမှာထေရ်အနန်အာတ်လွဵုကျာ်တြဲဒ္စါံသာ်
(၃) ပိဏ္ဍပါတ်ဂကောံသဗ္ဗညု မကဵုပိုန်တုဲဂှ် လ္ပကဵုအဲဒးကဵုညိ
(၂၀)ခဏ်ဗောဓိသတ်တိတ်ဂြိုပ်
(ပ္ဍဲအရာပိုၚ်ခြာအယုက်ကျာ်တြဲအရဳယျဂှ် အ္စာတံဟီုကၠုၚ်လဝ် ဂၠိုၚ်ကဵုသာ်ရ ရန်ကဵုပါဠိအတိုၚ်မကၠုၚ် ပ္ဍဲသုတ်ပါထေယျတေံတုဲ အယုက်ဒ္စါံစှော်လ္ၚီသၞာံဂှ် ဒှ်စၟတ်ဍာံပြရ)။
(၁၆) စၞောန်ထ္ၜးအုပ်ကၠေံနိဂီု
'''ပြကိုဟ်သၠပတ်အဓါန်မသုန် အာစိုပ်ဒတုဲရ ။  ။ ဒိပုအာ. .'''
(၄)ခဏ်ဂၞကျာ်ဂေါတမဳ သဳဒေံမိကျာ်တုတ်သ္ၚာထဝ်
ပ္ဍဲကာလမသ္ပဒတဴဒၟံၚ် ပ္ဍဲဘာနိဂြောဓါရာံဂှ် ဂၞကျာ်ပဇာပတိဂေါတမဳ လ္ၚပ်စိုတ်သၟိက်ဂွံကဵုဒါန်သ္ၚာထဝ် ကုတဳလပိုန်မၞုံကုပိုန်ကျာ်တြဲ ဗွဲသဒ္ဓါလျုၚ်ဇြုၚ်သ္ဍိုက်တုဲ ကဵုကၠောန်ကၠာၚ်ထဝ်သာ်ဗကေတ်တုဲ နကဵုထၞိက်ကြကောတ်ထဝ်ဂှ် ဖုဲဏှဴရဴနကဵုတိတုဲ ကဵုစုတ်ပ္ဍဲကၠာၚ်ထဝ်ဂှ်တုဲ ရပ်ဂိုၚ်ကေတ်မတောဝ်နကဵုတဲတုဲ သ္ပအဓိဌာန်ရ။
(၁၆)ပရူဗောဓိသတ်အရဳယျစှ်ေတန်ပဋိသန္ဓိ
မၞးဇၞော်သုဗြဟ္မဂှ် ဒှ်ဒၟံၚ်အ္စာသၟိၚ် တီညာတ်အတိက် အနာဂတ် ပစ္စုပ္ပန်တုဲ ဒှ်ဒၟံၚ်အရာသလဲလ္ၜေါ် မချပ်ဂၞန်စမွဲဟာန်ကေုာံ သၟိၚ်စက္ကဝဝ်မၞုံယၟုသင်္ခ ပ္ဍဲဍုၚ်ကေတုမတဳဂှ်ရ ပ္ဍဲကာလဂှ် စှ်လ္ၚီလောကဓါတ် ချဳသရပ်ဒလိုက်ဒလာၚ်တဴရ စှ်ဂိတုလောန်ဟေၚ် ပ္ဍဲဂြိုပ်ဒြာဲ မၞုံယၟုဣသိပတန သၠးပဋိသန္ဓိရ ယၟုမ္ဂး အဇိတခုတ်ခဴစရ။
ပြကိုဟ်ဗောဓိသတ်ကဵုဒေဝဒတ်
ကျာ်ဇၞော်အ္စာမှာထေရ်ပါလိတ ဘာဓါတ်ကျာ် ကွာန်ကမာဝက်ရးဇြာ
ချူခၞံလဝ် ပြကိုဟ်ဗောဓိသတ်ကဵုဒေဝဒတ် ဝွံရောၚ်
ဂလာန်နိဒါန်
ပ္ဍဲပိဋကကတ်ပိ ပါဠိတဝှ်ကျာ်ဂှ် (လိခ်ပြကိုဟ်ဇာတ်ဗောဓိသတ်ကဵုဒေဝဒတ်) ဝွံ အလဵုဇကု ကျာ်တြဲဂေါတမပိုဲတွံထ္ၜးလဝ် နကဵုဘာသာပါဠိ ဍိုက်ဍိုက်ပေၚ်ပေၚ်တုဲ၊ ဗွဲကြဴအ္စာသၠပတ်တံ၊ ချူခၞံပ္တိတ်တြာဲ အရထ အဓိပ္ပါယ် ဒှ်အာလိခ်ကၞပ် ဝတ္ထု ဇာတ် နိပါတ်အိုတ်ရ၊ ကောန်ဂကူဗုဒ္ဓဘာသာဂမၠိုၚ် ဂွံဗှ်လ္ၚတ် ကတ်ဗ္တောန်လောဲသွာတုဲ တီဒဒှ်တၠုၚ်လအာ ဗီုဂြိုဟ်စာဒက်ဝဲ ဂၠာဲသၞလ္တူညးတၠဂုဏ်ပၠန်ဂှ် သိၚ်သာလေဝ် သိၚ်သာကွေံကွေံရ၊ ဍာ်ရမတ်ဒးဒတုံပြဟ် ဒှ်လၞီဇၞော်တုဲ အောန်စိုတ်လေဝ် အောန်စိုတ်ကွေံကွေံရ၊ တြုံလၟောဝ်ကျာ်ဗောဓိသတ်ပိုဲဂှ် လဆောဝ်ဘဝသၠုၚ်၊ ဘဝသဝ်၊ လဆောဝ်စိုပ်သွဝ်၊ စိုပ်ဗြီု၊ လဆောဝ်ဇူဒီုပ္ဍဲအပါယ်ပန်၊ လဆောဝ်ပၠန်ဒှ်မၞိဟ်၊ ဒေဝတဴ၊ သၟိၚ်အိန်၊ သၟိၚ်စက္ကဝဝ်၊ သၟိၚ်ဨကရာဇ်၊ လဆောဝ် ကၟာတ် ခ္ဍာ် ကၠဵု ကတဵုဒှ်သၞဴရဴ တ္ၜန်တ္ၜောဲဂၠိၚ်သ္ၚောဲ လံလကွေံကွေံရ။
(ဘုံဗြီုသုဒ္ဓါဝါသမသုန်ဘုံဂှ်၊ ဒှ်ဒၞာဲပူဂဵုအနာဂါမ်ကဵု တၠအရှန်တံဟေၚ်ရ၊ သတ်တၞဟ်ဟွံကေၚ်က္တဵုဒှ်မွဲလှ်ေဂှ် သမ္တီလဝ်ညိ။)
ဒေဝဒတ်ဂှ် ဘဝလဵုက္တဵုဒှ် က္တဵုဒှ် ဒက်ဝဲသၠဲကြုတ်(ဒတဲကြုတ်) ကဵုဗောဓိသတ်လၟိုန်ရ၊ ဒက်ဝဲဂၠာဲသၞ၊ သ္ပဒုဟ်ဂြိုဟ်စာကဵုဗောဓိသတ်လၟိုန်ရ၊ ဟွံတီဂုဏ်ဗောဓိသတ်တုဲ နကဵုစိုတ်လၟုတ်ယုတ်မာဂှ် မိက်ဂွံဂစိုတ်လၟိုန်ရ၊ ၜိုန်ရဒေဝဒတ်ဂြိုဟ်စာ မတ်ၜါဒးမလံဂလိုၚ်ဂှ်ကီုလေဝ် ဗောဓိသတ်ပိုဲ ဗပေၚ်ပါရမဳ ခန္တဳကဵုမေတ္တာဟွံလီု လမျီီုညးဟွံဂိုဟ်တုဲ ဓဝ်ကရုဏာလေဝ် ပေၚ်ကၟိုဟ်အာရ၊ ဆာန်ဒေဝဒတ် ဆာန်ဍူဒေဝဒတ်ဂှ် တုပ်သၟဟ်ကဵု ကောန်ဂၠုရာဟုလကီု၊ တုပ်သၟဟ်ကဵုဖျုန်ဂြိုဟ်ဇကုကီုရ၊ ဒေဝဒတ်ဂှ် ဂလိုၚ်လဵုဓဇန်စှ်ကီုလေဝ်၊ ဗောဓိသတ်ပိုဲ ညိဓဝ်ဟွံဓဇန် ပ္တန်လဝ်စိုတ်ပြဲပြဲသၠုၚ်သၠုၚ်တုဲ၊ ဒုၚ်ဗစိုပ််ကဵုတသိုက်လောကဳ၊ လောကုတ္တိုရ်မဂ်ဖဵုနိဗ္ဗာန်ဏီရ။
ဆဂးဂှ် ထံက်ကဵုဂလာန်မ္ဂး (ဂၠုၚ်အဲအဲဒုန် ကုန်ဒဵုစိုပ်စိုပ်၊ ဂၠုၚ်အဲအဲဍိုက် ဗၠိုက်အာဆံၚ်ဍေံ) ဂးသာ်ဂှ်တုဲ၊ ဂလိုၚ်လဵုဟံၚ်ပ္တိုန်ဒေဝဒတ်ကီုလေဝ် ညးတေံဂှ် ဒှ်မၞိဟ်ဆၚ်စှ်ေအပါယ်ပန်လၟိုန်ရ၊ ဒေဝဒတ်ဒတောဲဝဲ ဒက်လဝ်ဝဲကဵုဗောဓိသတ်ပိုဲဂှ် နူဘဒ္ဒကဝ်ဏံ ကလေၚ်ရိုဟ်စှ်ေအာ ပ္ဍဲလ္အိတ်မသုန်ကဝ်တေံတုဲ၊ (ဒက်လဝ်ဝဲကၠာအိုတ်တုဲ) ဆက်ဒက်ကၠုၚ်ဝဲ စဵုကဵုဗောဓိသတ်ဒှ်ကျာ်ရ။ ။ ဒေဝဒတ်ဂှ် ဟိုတ်နူဟွံတီဂုဏ်ညး၊ လုပ်လၟိဟ်သတ်အယုတ်၊ လုတ်ဒုဟ်ဂြိုဟ်ကဵုမိတ်၊ တိၚိတ်ဖျေံဏာလေဝ် ဂၠိုၚ်ကဵုဘဝရ ဒေဝဒတ်ဂှ် တိၚိတ်လေဝ်ဟွံဖေက်၊ နရက်အဝိက်လေဝ်ဟွံဖေက်၊ ထေက်ကဵုဒုဟ်ဒန််ဇကု ဒုၚ်တုဲ ဒုၚ်ပၠန်၊ လၟုဟ်ဃောစိန်ဂၠက်ဒၟံၚ် ပ္ဍဲနရက်အဝိက်ဖိုဟ်ရ၊ ယဝ်ရဒးဟီုဂလာန် ရိုၚ်ရိုၚ်ရိရိ ဂိဂိဂွဂွမ္ဂး လဆောဝ်လဆောဝ် ဂဗဆဵုဒးမၞိဟ်ယုတ်ယုတ် ပရေံပရေံဓဇန်ဓဇန်တံဂှ် ဟီုပတုပ်စကဵုဒေဝဒတ်၊ အဇာတသတြုလေဝ် နွံတဴဗွဲမဂၠိုၚ်ရ၊ ဂလာန်ဂှ်ဒှ်ဍာံစၟတ်သန်၊ ပ္ဍဲပြကိုဟ်လိက်ပတ်သာသနာဝွံ၊ သတ်ဒမြိုဟ်ဂြိုဟ်စာ ပရေံပရုတ်ယုတ်မာအိုတ် သတ်အဒိုဟ်ဂွိုက်၊ ဂလိုၚ်လဝ်ဒုဟ်ဒန်၊ ဓဇန်အိုတ်ဂှ် ထ္ၜးကဵုညိ၊ ယဝ်ရသၟာန်ကၠုၚ်မ္ဂး ဒးထ္ၜးဒေဝဒတ်ကဵုအဇာတသတြုရ။
အတိုၚ်ပူရိသာဒ်မှာဇန်တံ ကေၚ်မိၚ်လဝ်ဂှ်ရ၊ ဒေဝဒတ်ဂှ် ဂစိုတ်ကျာ်၊ အဇာတသတြုဂှ် ဂစိုတ်အပါ၊ ပရေံနူမၞိဟ်ၜါ-ဓဇန်နူမၞိဟ်ၜါဏံဟွံမွဲတုဲ၊ ညးဝွံဟေၚ် ဂွံယၟုတၟေၚ်လပါ်ပပ်ပဳ ယုတ်မာအိုတ်ရ၊ ပၞောဝ်ကဵုကံဇၞော်ဂမၠိုၚ်မသုန်် မတွံဂး ဂစိုတ်မိ ဂစိုတ်မ ဂစိုတ်တၠအရှန် ပ္တိတ်ဆီဇိုၚ်ကျာ်(ဂစိုတ်ကျာ်) ဗပါ်ဒကးသၚ် ညးၜါဝွံ ကလိလောန်လဝ်ဒုဟ်ဇၞော်မွဲမွဲတုဲ၊ ချိုတ်စုတိဗက် စိုပ်နရက်အဝိက်ရ၊ ကံဇၞော်မသုန်ဂှ်လေဝ် ညးကော်ခဴစ ပဉ္စာနန္တရိယကံ ကံပဉ္စာနန္တရိက် မ္ဂးယၟုရ၊ ပရူဒေဝဒတ်ဒက်ဝဲလုတ်မှာ ဂြိုဟ်စာကဵုကျာ်ဂှ် တွံလဝ်ပ္ဍဲပြကိုဟ်သုတ်ဝိနယ် ဗွဲမအောန်တုဲ၊ တွံလဝ်ပ္ဍဲပြကိုဟ်နိပါတ် ဇာတ်မသုန်ကၠံမသုန်စှော်-တေံဂၠိုၚ်အိုတ်ရ။
ဂလာန်တၚ်ဂုဏ်
၂။ မိညိၚ်ပါ-ကွာန်ကမာဝက် အရာပ်စိၚ်တံၚ်၊ ညးမထံက်ပၚ်ဝတ္ထုမွဲလက် ညံၚ်ဂွံဒှ်လိက်ကၞပ်မာန်ကီု ညးၜါဝွံ တၚ်ဂုဏ်ဗွဲမလောန်ရ။
ခန္တဳမေတ္တာ ကရုဏာဗောဓိသတ်
° ဗောဓိသတ် အေၚ်ဒုၚ်မာန်ဂှ် ဍိုက်ပေၚ်ကဵုခန္တဳပါရမဳ။
(၁) သမုဒ္ဒဝါဏိဇဇာတ် (ဇာတ်အာဗၞိက်ၜဳမှာသၟိတ်)
* ပံၚ်ဇာတ် ။ ။ ဒေဝဒတ်လၟုဟ်ဂှ် ကၠာတေံ ဒှ်ဗာလဝဍ္ဎကဳသၟာဓဇဲအဒိုဟ်ဂွိုက်ရ၊ ကောကာလိက ကွးဒေဝဒတ်လၟုဟ်ဂှ် ကၠာတေံ ဒှ်ဒေဝတဴ ဟွံမၚ်မွဲဓဝ် ဒေါံဒၟံၚ်လ္ပာ်ဒိုဟ်သၠုၚ်ကျာ လ္တူတ္ကံဂှ်ရ၊ သာရိပိုတ်လၟုဟ်ဂှ် ကၠာတေံ ဒှ်ဒေဝတဴမၚ်မွဲဓဝ် ဒေါံဒၟံၚ်လ္ပာ်ဒိုဟ်သၟဝ်ကျာ တ္ကံဂှ်ရ၊ အဲကျာ်လၟုဟ်ဂှ် ကၠာတေံပဏ္ဍိတဝဍ္ဎကဳ သၟာဓဇဲတၠပညာရ။
(၂) မဟာပဒုမဇာတ် (ဇာတ်ကောန်သၟိၚ်ဗောဓိသတ်)
* (ပရူမၞိဟ်ခိုဟ်-ဒေဝတဴရံၚ်၊ မၞိဟ်ပရေံ-နရက်တံၚ်ဖျေံ)